Μαξιμιανούπολις - Μοσυνούπολις - Βικιπαίδεια\n(Ανακατεύθυνση από Μαξιμιανούπολις Μοσυνόπολις)\nΣυντεταγμένες: 41°07′43″N 25°19′31″E / 41.12861°N 25.32528°E / 41.12861; 25.32528\nΟ περίκεντρος ναός.\nΗ Μαξιμιανούπολις - Μοσυνούπολις είναι ένας αρχαιολογικός χώρος ο οποίος βρίσκεται 7 χιλιόμετρα δυτικά της Κομοτηνής, νότια του χωριού Μίσχος, στην Ροδόπη, σε μικρή απόσταση από την Εγνατία Οδό. Στην περιοχή υπήρχε η αρχαία πόλη Παισούλα. Στην συνέχεια ιδρύθηκε η Μαξιμιανούπολις η οποία αργότερα πήρε το όνομα Μοσυνούπολις (αναφέρεται και ως Μοσυνόπολις). Στον αρχαιολογικό χώρο σήμερα έχουν ανασκαφεί τα ερείπια ενός περίκεντρου ναού (11ου - 13ου αιώνα), μέρος των τειχών, ένας κιβωτιόσχημος τάφος της Μαξιμιανούπολης αλλά και παλαιοχριστιανικοί τάφοι της Μοσυνούπολης. Ευρήματα από τις αρχαιολογικές ανασκαφές φυλάσσονται στο Αρχαιολογικό Μουσείο Κομοτηνής. Ο αρχαιολογικός χώρος υπάγεται στη 15η Εφορεία Βυζαντινών Αρχαιοτήτων.\n3 Ναός - Ανασκαφές\nΑρχικά (30 π.Χ. μέχρι 300 μ.Χ.) στην περιοχή του αρχαιολογικού χώρου βρισκόταν η αρχαία πόλη με το όνομα Παισούλα ή Παίσουλα (το όνομα στα λατινικά αποδιδόταν ως Pyrsoali ή Porsulis ή Prosulae). Κατά τους ύστερους Ρωμαϊκούς χρόνους ιδρύθηκε η πόλη Μαξιμιανούπολις, παίρνοντας το όνομά της από τον Ρωμαίο αυτοκράτορα Γαλέριο Μαξιμιανό.\nΑπό τον 8ο αιώνα αναφέρεται ως επισκοπική έδρα  με το όνομα «Μοσυνούπολις», ή «Μισινούπολις» ή «Μοσυνόπολις» .\nΕπί Οθωμανικής αυτοκρατορίας λεγότανε «Μεσινέ Καλέ» (μεταφράζεται από τα Τούρκικα ως το οχυρό-κάστρο του Μεσινέ).\nΤο όνομα Νέα Μοσυνούπολη έχει ένα προάστιο βόρειο-δυτικά στην Κομοτηνή (περίπου 6-7 χιλιόμετρα ανατολικά από τον αρχαιολογικό χώρο).\nΠόλιν εκ πολλών ετών κατεστραμμένην\n— Ιωάννης ΣΤ' Καντακουζηνός - 1343  \nΗ Μοσυνούπολη αναπτύχθηκε και έγινε αξιόλογη. Είχε στρατηγική θέση και βρισκόταν πάνω στην Αρχαία Εγνατία οδό. Από το κάστρο αυτό ο Βασίλειος Β΄ ο Βουλγαροκτόνος ξεκίνησε τις τις εκστρατείες του κατά των Βουλγάρων και καταστράφηκε το 1206 από τον τσάρο των Βουλγάρων Ιβάν Α΄ (Καλογιάν ο Ρωμαιοκτόνος). Το 1096 πέρασε από την πόλη η 4η στρατιά της Α΄ Σταυροφορίας και το 1185 καταλήφθηκε πρόσκαιρα από Νορμανδούς. Το 1191 στην περιοχή σταθμεύει ο στρατηγός Αλέξιος Βρανάς. Λίγο πριν καταστραφεί η πόλη από τον τσάρο των Βουλγάρων Ιβάν Α΄ το 1204 η πόλη καταλαμβάνεται από τους Λατίνους και παραχωρείται στον Γοδεφρείδο Βιλλεαρδουίνο. Στην συνέχει η πόλη ανακαταλαμβάνεται το 1225 από τον αυτοκράτορα της Νίκαιας Θεοδωρο Λάσκαρη και το 1294 είναι πρωτεύουσα του Βυζαντινού Θέματος Βολερού. Η πόλη έφτασε σε πλήρη μαρασμό τον 13ο αιώνα και το 1343 όταν στρατοπέδευσε εκεί ο βυζαντινός αυτοκράτορας Ιωάννης ΣΤ΄ Καντακουζηνός ανάφερε ότι βρήκε μια πόλη κατεστραμμένη. Οι κάτοικοι μετακόμισαν στην περιοχή της σημερινής Κομοτηνής.\nΝαός - Ανασκαφές[Επεξεργασία | επεξεργασία κώδικα]\nΠρόσφατες ανασκαφές (1999-2008) έχουν αποκαλύψει βυζαντινό ναό (11ου - 13ου αιώνα), που πιθανολογείται ότι υπήρξε ο επισκοπικός ναός της πόλης. Ο ναός αυτός είναι περίκεντρος ναός, με σχήμα ακανόνιστου εξαγώνου διαστάσεων περίπου 20x35μ. Σύμφωνα με την μνεία δύο επισκόπων της πόλης στις οικουμενικές συνόδους (του 431 και 449) συνάγεται ότι ήταν έδρα Επισκοπής, υπαγόμενης αρχικά στη Μητρόπολη της Τραϊανουπόλεως, η οποία αργότερα έγινε ανεξάρτητη Αρχιεπισκοπή (κατά το διάστημα 451-459 λόγω αποδυνάμωσης της μητρόπολης Τραϊανούπολης).\nΕικόνες από το αρχαιολογικό χώρο - Περίκεντρος ναός.\nΤείχος: λίγο νοτιότερα του περίκεντρου ναού.\nO περίκεντρος ναός.\nΟ ναός χαρακτηρίζεται από τη μεγάλη σε κλίμακα χρησιμοποίηση πλίνθων ακόμη και στα ευπαθή σημεία του και συγκεκριμένα στις γωνίες όπου συγκεντρώνονται οι ωθήσεις-δυνάμεις στήριξης του κτηρίου. Σύμφωνα με τις ανασκαφές που έγιναν παρατηρήθηκε ότι το μνημείο δεν καταστράφηκε ξαφνικά αλλά εγκαταλείφτηκε και σταδιακά ερήμωσε. Μαζί με τις ανασκαφές βρέθηκαν αρκετά κινητά ευρήματα: 150 νομίσματα 11ου - 13ου αιώνα αλλά και αρκετά βυζαντινά εφυαλωμένα αγγεία ίδιας εποχής.\nΣε ανασκαφές το 1968 ανακαλύφθηκαν 20 κτιστοί κιβωτιόσχημοι τάφοι, ένας καλυβίτης τάφος ενώ σε ανασκαφές το 1978 14 παιδικοί τάφοι (7 καλυβίτες, 1 λακκοειδής και 6 ταφικοί πίθοι).\nΜ. Κορτζή - Β. Σιαμέτης. «Μοσυνόπολις (βυζαντινή εποχή) έως τον 9ο αι. Μαξιμιανούπολις». Θρακικός Ηλεκτρονικός Θυσαυρός. Ανακτήθηκε στις 24 Ιουλίου 2012.\n↑ 1,0 1,1 1,2 1,3 Μαξιμιανούπολις-Μοσυνούπολις, Ν. Ζήκος, αρχαιολογικοί χώροι, κόμβος «Οδυσσεύς», Υπουργείο Παιδείας και Θρησκευμάτων, Πολιτισμού και Αθλητισμού, 2013\n↑ Μ. Κορτζή - Β. Σιαμέτης. «Μοσυνόπολις (βυζαντινή εποχή) έως τον 9ο αι. Μαξιμιανούπολις». Θρακικός Ηλεκτρονικός Θυσαυρός. Ανακτήθηκε στις 24 Ιουλίου 2012.\n↑ 15η Εφορεία Βυζαντινών Αρχαιοτήτων, Υπουργείο Παιδείας, Θρησκευμάτων Πολιτισμού και Αθλητισμού (ανακτήθηκε στις 9/6/2013)\n↑ 4,0 4,1 4,2 Reinert, Steven W. (1991). «Peritheorion». Βυζαντινό Λεξικό της Οξφόρδης. 2. New York/Oxford: Oxford University Press, σσ. 1418-9.\n↑ Leadbetter, Bill (2009), Roman Imperial Biographies-Galerius and the will of Diocletian, Routledge, σ.228.\n↑ Ιστοσελίδα με πληροφορίες για την Ιεραρχία της Ρωμαιοκαθολικής Εκκλησίας\n↑ 10,0 10,1 10,2 10,3 10,4 10,5 Ιωάννης Λ. Σιγούρος (1997). Νομός Ροδόπης: Ιστορία - Αρχαιολογία - Γεωγραφία - Ανθρωπογεωγραφία - Πολιτισμός. Κομοτηνή: Εταιρία Παιδαγωγικών Επιστημών Κομοτηνής. σελίδες 74–77. ISBN 960-85512-6-9.\n↑ Borza, E., DARMC, R. Talbert, S. Gillies, J. Åhlfeldt, J. Becker, G. Reger, T. Elliott. «Places: 501574 (*Porsulae/Maximianopolis)». Pleiades. Ανακτήθηκε στις June 3, 2013 3:07 am. Ελέγξτε τις τιμές ημερομηνίας στο: |accessdate= (βοήθεια)CS1 maint: Πολλαπλές ονομασίες: authors list (link)\n↑ 12,0 12,1 29.02.2009 - Άρθρο στην εφημερίδα ο Χρόνος: "Στην Μαξιμιανούπολη και το Παπίκιο με ξενάγηση του βυζαντινολόγου Νίκου Ζήκου".\n↑ Πινακίδα με πληροφορίες που είναι αναρτημένη στον χώρο του περίκεντρου ναού. Υπουργείο Πολιτισμού - 12η Εφορεία Βυζαντινών Αρχαιοτήτων.\n↑ "Αρχαιολογικοί χώροι και μνημεία της Βυζαντινής περιόδου στο νομό Ροδόπης", Σοφία Δουκατά Δεμερτζή, Νικόλαος Ζήκος, σελ 127-129.\nΑνακτήθηκε από "https://el.wikipedia.org/w/index.php?title=Μαξιμιανούπολις_-_Μοσυνούπολις&oldid=6992568"\nΤελευταία τροποποίηση 12:24, 14 Απριλίου 2018.


ΝΔ: Αντιδράσεις για την «ασυλία του ΠΑΜΕ» -Ευθύνες σε κυβέρνηση, ΕΛΑΣ - Aftodioikisi.gr\nΝΔ: Αντιδράσεις για την «ασυλία του ΠΑΜΕ» -Ευθύνες σε κυβέρνηση, ΕΛΑΣ\n1 Μαΐου 2020 - 18:53\nΜετά τον πρώην υπουργό των κυβερνήσεων ΝΔ Θανάση Σκορδά, έντονη ήταν η αντίδραση για τη συγκέντρωση του ΠΑΜΕ στο Σύνταγμα και από βουλευτή του κυβερνώντος κόμματος. Συγκεκριμένα, με ανακοίνωσή του ο βουλευτής του Νότιου Τομέα και γνωστός μετεωρολόγος Γιάννης Καλλιάνος, κάνει κι εκείνος λόγο για «ασυλία του ΠΑΜΕ», τονίζοντας χαρακτηριστικά: «Πως βρέθηκαν σήμερα εκατοντάδες από το ΠΑΜΕ έξω από τη Βουλή; Ποιος οργάνωσε αυτή τη συγκέντρωση; Αυτοί οι πολίτες δεν εναρμονίζονται με τα μέτρα τα οποία έχει ορίσει η Κυβέρνηση; Πως έφτασαν εκεί από τη στιγμή που απαγορεύεται η κυκλοφορία; Δηλαδή, για να καταλάβω, η κυκλοφορία απαγορεύεται σήμερα για όλους τους άλλους πλην των αριστερών του ΠΑΜΕ; Αυτοί έχουν ασυλία;», προσθέτει ο κ. Καλλιάνος.\nΣύμφωνα με πληροφορίες της aftodioikisi.gr, υπάρχουν και άλλοι βουλευτές και στελέχη της ΝΔ που επικρίνουν την κυβέρνηση για τα δύο μέτρα και δύο σταθμά που εφάρμοσε και σε αυτή την περίπτωση, ωστόσο δεν έχουν (ακόμη) εκφράσει την άποψή τους δημοσίως.\nΑναλυτικά η δήλωσή του Γ. Καλλιάνου:\nΤΟ ΠΑΜΕ ΔΕΝ ΤΗΡΕΙ ΤΑ ΜΕΤΡΑ; ΕΧΟΥΝ ΑΣΥΛΙΑ ΑΥΤΟΙ;\nΗ σταδιακή άρση των μέτρων θα ξεκινήσει από τη Δευτέρα 4 Μαΐου όπως είπε η κυβέρνηση και μάλιστα μέχρι τότε θα ισχύουν κανονικά όλα τα μέτρα. Για παράδειγμα υπάρχει απαγόρευση μετακίνησης χωρίς λόγο με σχετικά πρόστιμα αν δεν τηρηθεί αυτό αλλά και αδυναμία μετακίνησης σε διαφορετικό Δήμο.\nΠως βρέθηκαν σήμερα εκατοντάδες από το ΠΑΜΕ έξω από τη Βουλή; Ποιος οργάνωσε αυτή τη συγκέντρωση; Αυτοί οι πολίτες δεν εναρμονίζονται με τα μέτρα τα οποία έχει ορίσει η Κυβέρνηση; Πως έφτασαν εκεί από τη στιγμή που απαγορεύεται η κυκλοφορία;\nΔηλαδή, για να καταλάβω, η κυκλοφορία απαγορεύεται σήμερα για όλους τους άλλους πλην των αριστερών του ΠΑΜΕ; Αυτοί έχουν ασυλία; Θα μπορούσαν από τη Δευτέρα και έπειτα να οργανώσουν ότι ήθελαν και πάντα ακολουθώντας όλα τα μέτρα υγιεινής, όχι όμως σήμερα.\nΜαθηματικός Msc – Μετεωρολόγος\nΒουλευτής Β’3 Νοτίου Τομέα Αθηνών – Νέα Δημοκρατία\nΠρώην υπουργός ΝΔ: Γελοιοποιήθηκε το κράτος\nΥπενθυμίζεται ότι, όπως αποκάλυψε η aftodioikisi.gr, νωρίτερα, ο πρώην υφυπουργός των κυβερνήσεων της ΝΔ Θανάσης Σκορδάς, με ανάρτησή του στον προσωπικό του λογαριασμό στο facebook ζήτησε να «επιβληθούν στο ΠΑΜΕ τα προβλεπόμενα πρόστιμα και να διερευνηθούν οι ευθύνες της ΕΛΑΣ για μη τήρηση των μέτρων». Μάλιστα, ο κ. Σκορδάς τονίζει ότι σε περίπτωση που αυτό δεν γίνει «τότε το Κράτος ΑΥΤΟΚΑΤΑΛΥΕΤΑΙ και ΓΕΛΟΙΟΠΟΙΕΙΤΑΙ με απρόβλεπτες συνέπειες», ενώ κάνει αναφορά και στον «καρατέκα του ΠΑΜΕ», θέτοντας το ερώτημα «προς τι η ασυλία στο ΚΚΕ».\nΠέτσας: Το «μπαλάκι» στον Χρυσοδοχοΐδη & η… ικανοποίηση της ΕΛΑΣ\nΝα σημειωθεί ότι σε σημερινές του δηλώσεις ο κυβερνητικός εκπρόσωπος Στέλιος Πέτσας υποστήριξε ότι «δεν επιτρέπονται οι συναθροίσεις και φυσικά όποιος συμμετέχει σε αυτές παραβιάζει τον νόμο και βρίσκεται αντιμέτωπος με πρόστιμα», ενώ έριξε το «μπαλάκι» στον υπουργό Προστασίας του Πολίτη Μιχάλη Χρυσοχοΐδη, λέγοντας ότι «η τήρηση των μέτρων είναι επιχειρησιακό θέμα της Αστυνομίας».\nTagsΑΘΑΝΑΣΙΟΣ ΣΚΟΡΔΑΣΑΝΤΙΔΡΑΣΕΙΣΑΣΥΛΙΑΓΙΑΝΝΗΣ ΚΑΛΛΙΑΝΟΣΝΔΠΑΜΕΣΥΓΚΕΝΤΡΩΣΗ\nΚΟΙΝΩΝΙΑ, ΠΟΛΙΤΙΚΗ, ΕΡΓΑΣΙΑΚΑ, ΝΔ, ΣΥΓΚΕΝΤΡΩΣΗ, ΑΝΤΙΔΡΑΣΕΙΣ, ΠΑΜΕ, ΑΣΥΛΙΑ, ΓΙΑΝΝΗΣ ΚΑΛΛΙΑΝΟΣ, ΑΘΑΝΑΣΙΟΣ ΣΚΟΡΔΑΣ, PROTEINOMENA


ΦΙΛΟΙ ΜΕ ΟΛΟΥΣ ΕΧΘΡΟΙ ΜΕ ΚΑΝΕΝΑ - Κατηγορία: Χωρίς κατηγορία - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / Χωρίς κατηγορία / ΦΙΛΟΙ ΜΕ ΟΛΟΥΣ ΕΧΘΡΟΙ ΜΕ ΚΑΝΕΝΑ\nΦΙΛΟΙ ΜΕ ΟΛΟΥΣ ΕΧΘΡΟΙ ΜΕ ΚΑΝΕΝΑ\n13/02/2020 32 Προβολές\nΜετά την υπογραφή των συμφωνιών ο Βενιζέλος θα δηλώσει:”Ο μεταξύ των δύο εθνών προαιώνιος αγών τερματίζεται οριστικώς.Οι δύο λαοί θα αποτελέσουν ασφαλές στήριγμα της βαλκανικής και ευρωπαϊκής\nειρήνης. Δεν θα ευρεθούν ποτέ σε αντίπαλα και αντιμαχόμενα στρατόπεδα”.\n-Το οποίο ο Ερντογάν χρησιμοποιεί ως χειροβομβίδα απειλής κατά των Δυτικοευρωπαϊκών κρατών και της Ελλάδας. Με άμεσα και έμμεσα για τον Ερντογάν οικονομικά –στρατιωτικά-πολιτικά ωφέλη.\n-Τα 4 εκατομμύρια ψυχές αντιστοιχούν στο 1,5% του Ευρωπαϊκού πληθυσμού.Ποσοστό ελεγχόμενο και απορροφητέο. Απλοϊκή σκέψη μας: Αν ο Ερντογάν πραγματοποιήσει την απειλή, να αποστείλει το πλήθος ψυχών στην Ευρώπη, θα οφεληθεί ή θα ζημιωθεί ο ίδιος και η Τουρκία;\n-Ο Β’Παγκόσμιος πόλεμος, κατευθυνόμενος από την Παγκόσμια Οικονομική Ελίτ έγινε ώστε οι (4) Μεγάλες Δυνάμεις Αγγλία-Γαλλία-Ιταλία-Ρωσία να γίνουν (2) ΗΠΑ και Σοβιετία και για 70 χρόνια παραμένουν. Τρίτος δεν χωρεί. Δείτε την τύχη όσων πρόσφατα ονειρεύτηκαν τον μεγαλοϊδεατισμό:Σάχης Περσίας Ρέζα Παχλεβί. Ανουάρ\nΣαντάτ (Αίγυπτος). Σαντάμ Χουσείν (Ιράκ). Καντάφι (Λιβύη). Θα έχει ο Ερντογάν ίδια κατάληξη; Το μέλλον θα δείξει.\nΤο 1919 ο Βενιζέλος βρέθηκε στην Κωνσταντινούπολη(Για λόγους εξωτερικής πολιτικής ουδέποτε βρέθηκε στη Σμύρνη). Ένας Κ-πολίτης έμπειρος διπλωμάτης σχολιάζοντας τα τότε ελληνοτουρκικά είπε στον εξ απορρήτων συνεργάτη στενό φίλο του Βενιζέλου Κλέαρχο Μεσαρχάκη “…Στους Τούρκους εάν δείξεις τα οπίσθια σου…θα σε σπρώξουν. Εάν δείξεις τα εμπρόσθια σου…θα πάρουν δρόμο”.\nΌσο για τη Ρωσία του Πούτιν μας συνδέει η Ορθοδοξία και το Άγιον Όρος. Οι Ρώσοι, ανέκαθεν, αν και το επιθυμούσαν, ουδέποτε μας βοήθησαν αποτελεσματικά. Ούτε και μας πολέμησαν.\nΔεν διεκδικούμε το ρόλο του “ξερόλα”. Ούτε και του αδιάφορου πολίτη. Αντλούμε την ενημέρωση μας από πηγές της ιστορίας.Και από τους σύγχρονους ακαδημαϊκούς για τις διεθνείς σχέσεις, τη διπλωματία, την εξωτελική πολιτική.\nΜακάρι κάποιοι από τους πολιτικούς μας να είχαν τη δυνατότητα να κάνουν έστω ταχύρρυθμα μαθήματα ιστορίας. Θα επιβεβαίωναν το “Όλβιος οστίς ιστορίης έσχεν μάθησιν” (ευτυχής όποιος γνωρίζει ιστορία).\nΠροηγούμενο Άρθρο ΣΥΛΛΑΛΗΤΗΡΙΟ ΣΤΗ ΜΑΡΙΝΑ ΑΓ. ΝΙΚΟΛΑΟΥ ΤΗΝ ΠΕΜΠΤΗ 30 ΓΕΝΑΡΗ ΣΤΙΣ 6:00μμ ΕΝΑΝΤΙΑ ΣΤΗ ΣΥΜΦΩΝΙΑ ΕΛΛΑΔΑΣ – ΗΠΑ ΓΙΑ ΤΙΣ ΒΑΣΕΙΣ\nΕπόμενο Άρθρο Συνεδρίαση Περιφερειακού Συμβουλίου Κρήτης Παρασκευή 21 Φεβρουαρίου


eisodima - OIKONOMIKA NEA: Βρείτε online το φθηνότερο πρατήριο καυσίμων - Ποια κάρτα να χρησιμοποιήσετε για επιπλέον όφελος\nΒρείτε online το φθηνότερο πρατήριο καυσίμων - Ποια κάρτα να χρησιμοποιήσετε για επιπλέον όφελος\nΣτα ύψη έχουν φτάσει οι τιμές των καυσίμων, ξεπερνώντας ακόμη και τα 2 ευρώ το λίτρο σε ορισμένες περιοχές της Επικράτειας.\nΗ άνοδος των διεθνών τιμών του πετρελαίου έχει αυξήσει σημαντικά τις τιμές πώλησης των καυσίμων στη χώρα μας.\nΗ μέση τιμής αμόλυβδης βενζίνης έχει φτάσει το 1,645 ευρώ ανά λίτρο, ενώ η τιμή του πετρελαίου κίνησης τα 1,417 ευρώ ανά λίτρο.\nΣε σχέση με την αρχή του χρόνου, η αμόλυβδη έχει ανατιμηθεί κατά 7% και το diesel κίνησης κατά 8,3% κατά μέσο όρο.\nΒρείτε το φθηνότερο πρατήριο\nΑπό πρατήριο σε πρατήριο πάντως παρατηρούνται σημαντικές αποκλίσεις στις τιμές, που μπορεί να φτάνουν έως και τα 10 λεπτά το λίτρο.\nΔηλαδή 30 λίτρα βενζίνης μπορεί να κοστίζουν, ανάλογα με το πρατήριο που θα επιλεγεί, έως και 3 ευρώ ακριβότερα ή φθηνότερα...\nΣτον ακόλουθο χάρτη μπορείτε να βρείτε σε όποια περιοχή της χώρας θέλετε το φθηνότερο πρατήριο, ανάλογα με το καύσιμο που χρησιμοποιείτε.\nΟδηγίες: Για να αλλάξετε τον τύπο καυσίμου επιλέξτε ρυθμίσεις και στη συνέχεια «Τύπος καυσίμου»\nΟ χάρτης πρατηρίων και τιμών καυσίμων είναι δημιουργία του fuelGR.\nΤα προγράμματα ανταμοιβής ισχύουν όλο το χρόνο. Ωστόσο κατά τη διάρκεια περιόδων που αυξάνονται οι μετακινήσεις, όπως η τρέχουσα λόγω των διακοπών, οι προσφορές βελτιώνονται.\nΑναλυτικότερα, οι προσφορές ανά τράπεζα είναι οι εξής:\nH Alpha Bank έχει εξασφαλίσει για τους κατόχους πιστωτικών και χρεωστικών καρτών Bonus συνεργασία με την εταιρεία εμπορίας καυσίμων BP.\nΧρησιμοποιήστε τις κάρτες Diners Club σε όλες τις αγορές στα συνεργαζόμενα πρατήρια Shell και επωφεληθείτε με κέρδος 3% της αξίας των αγορών.\n- Η Energy MasterCard\nMπορείτε όλο το χρόνο να έχετε έκπτωση στα καύσιμά σας με την Energy MasterCard.\nΣυγκεκριμένα, με κάθε αγορά χρησιμοποιώντας την κάρτα σας, κερδίζετε:\nΣτη συνέχεια τα εξαργυρώνετε στα πρατήρια Shell, πληρώνοντας λιγότερο ή και καθόλου.\nΤα ευρώ της επιστροφής μπορούν να εξαργυρωθούν σε οποιαδήποτε από τις 8.000 επιχειρήσεις του προγράμματος «Επιστροφή».\nΒρείτε τα συνεργαζόμενα πρατήρια\nΗ Εθνική Τράπεζα στο πλαίσιο του προγράμματος επιβράβευσης go4more συνεργάζεται με τα πρατήρια καυσίμων Shell, EKO, Aegean και ΕΛΙΝ.\nΔείτε τα συνεργαζόμενα πρατήρια:\nΗ Τράπεζα Πειραιώς προσφέρει δύο τρόπους επιβράβευσης των κατόχων των καρτών της:\n- Πρόγραμμα Yellow\nΣυλλέγετε ή εξαργυρώνετε yellows σε συνεργαζόμενα πρατήρια Shell.\nΣυγκεκριμένα, για κάθε 1 ευρώ αγοράς κερδίζετε 10 yellows.\nΓια κάθε 1.000 yellows που εξαργυρώνετε, κερδίζετε έκπτωση 2 ευρώ στο ποσό της πληρωμής σας.\n- Μόνιμη Επιστροφή 3%\nΔηλαδή ισχύει για αγορές έως 3.333 ευρώ τον μήνα.\nΠηγή: moneyonline.gr (ΔΕ, 28/5/18)


kapistri.blogspot.com: Ο λαός, οι άλλοι και η δημοκρατία\nΓια τον αριστερό λυρισμό της μεταπολίτευσης ο «λαός» ήταν ταυτισμένος με τη δημοκρατία. Ο «λαός» υποτίθεται πως έριξε τη χούντα, ο «λαός» στήριξε την «Αλλαγή», ο «λαός» απαιτούσε να κλείσουν οι «Βάσεις του θανάτου», ο «λαός» αγανάκτησε με τα μνημόνια.\nΟ λαός είπε «Οχι» στο δημοψήφισμα, άρα αφού το είπε ο λαός το «Οχι» ήταν δημοκρατικό. Γενικά ό,τι αρέσει στον «λαό», απ’ τα καψουροτράγουδα ώς τα αυθαίρετα είναι δημοκρατικό. Θεματοφύλακες των δημοκρατικών θεσμών ήσαν οι μη προνομιούχοι, οι μη έχοντες, που η αριστερά τους είχε βαφτίσει κληρονόμους του αγίου προλεταριάτου. Απέναντί τους είχαν τους «Αλλους», τους προνομιούχους, όσους είχαν τη δυνατότητα να στείλουν τα παιδιά τους σε καλά σχολεία, να τα σπουδάσουν, για να πιάσουν την καλή. Τους «άλλους» τους απεχθανόταν ο λαός όπως ο Μακρυγιάννης τον Μαυροκορδάτο. Ο λαός ήταν απλός, τα δημοκρατικά του αισθήματα δεν είχαν διαφθαρεί από τη μόρφωση και την παιδεία. Τα έλεγε χύμα και σταράτα σαν την Αυριανή και τον Πολάκη.\nΑξιώματα με θρησκευτική αξία που ηγεμονεύουν στον ελληνικό ιδεολογικό και πολιτικό μεσαίωνα. Είναι δυνατόν ο λαός, οι μη προνομιούχοι, να μη θέλουν δημοκρατία; Είναι δυνατόν με την ψήφο τους να δείχνουν ότι επιθυμούν την κατάλυσή της; Θα μου πείτε αυτά γίνονται στην Τουρκία, όπου τα λεγόμενα λαϊκά στρώματα υπερψήφισαν τις μεταρρυθμίσεις του Ερντογάν. Πριν από μερικές δεκαετίες βέβαια ο λαός του Ιράν υποδεχόταν τους Αγιατολάδες επειδή θα τον απελευθέρωναν από τον Σάχη. Οι παλαιότεροι θα θυμούνται ότι η «προοδευτική» διανόηση της Ευρώπης χειροκροτούσε την επανάσταση στο Ιράν. Αυτά όμως συμβαίνουν στην Τουρκία και στο Ιράν. Αλλο η Ελλάδα. Και άλλο η Γαλλία, όπου ένα μεγάλο μέρος του οικοδομήματος του Λαϊκού Μετώπου χτίστηκε στα ερείπια του Κομμουνιστικού Κόμματος. Ευτυχώς, θα πουν, υπάρχει και ο Μελανσόν, ο θαυμαστής του Ροβεσπιέρου, που θέλει να σώσει την τιμή της αριστεράς με λεπενική ρητορική. Αλλο Γαλλία, κι άλλο Ελλάδα θα μου πείτε. Η Ελλάδα είναι μοναδική και ο δικός μας λαός είναι ένας βαθύτατα δημοκρατικός λαός. Τη δημοκρατία την έχει στο αίμα του, μαζί με τον Ομηρο και τον Πλάτωνα.\nΤο πολιτικό υβρίδιο που μας κυβερνά το έπλασε η ταύτιση του λαού με τη δημοκρατία, το αμάλγαμα του ελληνικού μεσαίωνα. Ναι, ο λαός μπορεί να στραφεί κατά της δημοκρατίας. Ομως η δημοκρατία διαθέτει ακόμη αντιστάσεις. Το οριακό αποτέλεσμα στην Τουρκία, και, όπως όλα δείχνουν, ο αποκλεισμός του Μελανσόν από τον Β΄ γύρο στη Γαλλία, αν μη τι άλλο εμπνέει κάποια αισιοδοξία. Οι «άλλοι» δεν είναι ούτε λίγοι ούτε αδύναμοι. Και το κυριότερο είναι κι αυτοί «λαός». Θέλετε να τους πείτε «σιωπηρή πλειοψηφία»; Το 2017 λειτουργούν πάντως ως θεματοφύλακες της δημοκρατίας.\nΓια να βγει η Ελλάδα από τον μεσαίωνα επείγει αναθεώρηση της σημασίας των λέξεων «λαός», «λαϊκός» και των παραγώγων τους. Εξαιρείται ο λαϊκισμός. Αυτός είναι σταθερή αξία.


Προβλήματα fiesta st | 4Troxoi Forum\nΠροβλήματα fiesta st\nΤο αυτοκίνητο το έχει ένας φίλος και έχει πρόβλημα με κατανάλωση λαδιού (συμπληρώνει ) και τραντάζεται όταν βάζει μπροστά κρύο και αργούν να ανεβούν οι στροφές το αυτοκίνητο είναι 08 μοντ και έχει 16κ χμ .\nΣτο συνεργειο τι του λενε;\nΤου συμπληρώνουν δωρεάν και του λένε ότι είναι φυσιολογικό .\nΆλλαξε/καθάρισε βαλβίδα pcv και βλέπεις.\nΑυτό αφορά τα λάδια ή το τράνταγμα στο ρελαντί ;\nΚαι τα δύο αν η βαλβίδα είναι λερωμένη και δεν κλείνει εντελώς.\nΠάντως φυσιολογικό δεν ειναι.....\nThank's παιδιά και γω δν πιστεύω ότι είναι φυσιολογικό αλλά αυτόν τον έπεισαν και ήθελε να πείσει και μας , γενικά γνωρίζετε αν έχει το αυτοκίνητο θέμα με την κατανάλωση λαδιού ;\nγια ποσο λαδι και σε ποσα χλμ μιλαμε;


ιερή Βελανιδιά θα σώσει την Αττική Στην ιστορία πολλών λαών θεωρείται - PDF\nιερή Βελανιδιά θα σώσει την Αττική Στην ιστορία πολλών λαών θεωρείται\nDownload "ιερή Βελανιδιά θα σώσει την Αττική Στην ιστορία πολλών λαών θεωρείται"\n1 Ο πολύτιμος καρπός της βελανιδιάς. ΕΡΕΥΝΑ Η ιερή Βελανιδιά θα σώσει την Αττική Στην ιστορία πολλών λαών θεωρείται ιερή. Σήμερα η βελανιδιά μπορεί να μην θεωρείται ι- ερή ωστόσο ίσως σταθεί σωτήρια, καθώς έχει αποδειχτεί ότι η αναδάσωση καμένων εκτάσεων με βελανιδιές λειτουργεί ευεργετικά στη βελτίωση του μικροκλίματος μιας περιοχής, περιορίζει την εξάπλωση των πυρκαγιών και κάνει ευκολότερο το έργο της πυρόσβεσης. Ίσως λοιπόν η αναγέννηση καμένων περιοχών με βελανιδιές να δώσει μια ανάσα ζωής στην ελληνική επικράτεια αλλά και σε ο- λόκληρη τη νότια Ευρώπη. Της Δώρας Λαβαζού (κείμενο) Βελανιδιά στην Πελοπόννησο. 24 G 12/09\n2 ΒΒελανιδιά vs κωνοφόρων Τα περισσότερα είδη βελανιδιάς, πλην της Κοκκοφόρου Δρυός, γνωστής και ως πουρνάρι, καίγονται πιο δύσκολα α- πό τα πεύκα, που επικρατούν στα δάση της Αττικής. Οι αναδασώσεις με κωνοφόρα και ειδικότερα με πεύκα έχει αποδειχτεί ότι οδηγεί με μαθηματική ακρίβεια στην καταστροφή ενός οικοσυστήματος, καθώς είναι εύφλεκτα, σε αντίθεση με τη βελανιδιά που είναι πιο βραδυφλεγής. Ιδιαίτερο χαρακτηριστικό της βελανιδιάς είναι ότι μπορεί να φυτρώσει και να αναπτυχτεί ακόμα και σε βραχώδεις περιοχές του ελλαδικού χώρου, όπως για παράδειγμα στις Κυκλάδες. Χάρη στο τεράστιο ριζικό σύστημα που αναπτύσσει, λειτουργεί σαν τεράστια δεξαμενή νερού. Η διαπνοή των φύλλων της αυξάνει την υγρασία του περιβάλλοντος και παράλληλα ψύχει την ατμόσφαιρα. Αν τα περιαστικά δάση που περικλείουν το λεκανοπέδιο της Αττικής αποτελούνταν από βελανιδιές, θα λειτουργούσαν σαν ένα τεράστιο φυσικό κλιματιστικό. Επίσης, η βιοποικιλότητα που δημιουργείται στα οικοσυστήματα των δρυοδασών είναι μοναδική. Πλούσιες ποικιλίες από φυτά και δέντρα όπως σφενδάμια, κουτσουπιές και φράξοι μπορούν να αναπτυχθούν δίπλα στις βελανιδιές. Αντίθετα, οι πευκώνες καταπνίγουν την ανάπτυξη κάθε άλλου φυτού. Επιπλέον, σε περίπτωση πυρκαγιάς, η βελανιδιά χάρη στο βαθύ ριζικό σύστημά της έχει τη δυνατότητα να βγάζει νέους βλαστούς, ελαχιστοποιώντας έτσι τις ανάγκες για τεχνητή αναδάσωση. Η βελανιδιά έχει τη δική της ιστορία Στην αρχαιότητα οι γεωργικές εκτάσεις χρησιμοποιούνταν κυρίως για την παραγωγή τροφής για τον άνθρωπο παρά για τα ζώα, όπως συνηθίζεται στις μέρες μας. Ελλείψει, λοιπόν, τεχνητών ζωοτροφών η βελανιδιά υπήρξε ένας από τους βασικότερους παράγοντες για τη στήριξη της κτηνοτροφίας. Εκτός από τα φρέσκα φυλλώματα, που αποτελούσαν το κύριο μέρος της διατροφής των ζώων το καλοκαίρι, οι κτηνοτρόφοι αποθήκευαν σε θημωνιές τα κλαδιά της και έτρεφαν τα ζώα τους το χειμώνα. Για πολλούς αιώνες η ήμερη βελανιδιά αποτέλεσε συμπληρωματική γεωργική ασχολία. Σε πολλές περιοχές στην Ελλάδα οι α- γρότες συνέλεγαν τα βελανίδια και τα εξήγαγαν στην Ιταλία, όπου χρησιμοποιούνταν στη βυρσοδεψία. Ένα χαρακτηριστικό παράδειγμα ήταν τα δάση του Ξηρόμερου στην Αιτωλοακαρνανία και της Τζιας, από τα οποία γινόταν συστηματικά εξαγωγή βελανιδιών. Η τανίνη* που υπάρχει στα κύπελλα των βελανιδιών χρησιμοποιούνταν έως το 1970 για την επεξεργασία δερμάτων. Η μεταλλουργία και η υαλουργία στο παρελθόν χρησιμοποιούσαν ως κύρια ύλη καύσης το ξυλοκάρβουνο. Στον ελλαδικό χώρο δεν υπήρχε άλλο μέσο, πλην του ξυλοκάρβουνου, για να τήξουν το χαλκό και μεταγενέστερα το σίδερο και το γυαλί. Ωστόσο δεν είναι κατάλληλες όλες οι ποικιλίες ξύλου για την παραγωγή ξυλοκάρβουνου. H βελανιδιά (quercus) φαίνεται ό- τι υπήρξε το ευρύτερα χρησιμοποιούμενο είδος: σουμεριακά, ακκαδικά και κλασικά κείμενα αναφέρουν ότι το ξυλοκάρβουνο που παράγεται από βελανιδιά είναι το πλέον κατάλληλο για τη χύτευση μεταλλεύματος. Ακόμα και ο χρυσός αιώνας ίσως να μην ήταν τόσο χρυσός, αν δεν υπήρχαν τα δάση βελανιδιάς στην Πάρνηθα. Συγκεκριμένα, εκείνα τα δάση αποτέλεσαν την πρώτη ύλη για την κατασκευή της τριήρους, του πολεμικού πλοίου που έκανε την Αθήνα παγκόσμια δύναμη. *Φυσικό μείγμα με πολύπλοκη σύσταση. Εμπορικά παρασκευάζεται από βελανίδια ή παρασκευάζεται συνθετικά. Κυρίως χρησιμοποιείται ως πρόσθετο γεύσης στο βούτυρο ή σε προϊόντα καρυδιών. Προϊόντα: Αναψυκτικά και προϊόντα ζαχαροπλαστικής. Ευχαριστούμε τον κ. Βαγγέλη Ευθυμίου, σκηνοθέτη ντοκιμαντέρ, για το έναυσμα αυτής της έρευνας και για το φωτογραφικό υλικό που ευγενικά μας παραχώρησε. Ο ίδιος πρωτοστατεί στη διάδοση της ιδέας για αναδασώσεις με βελανιδιές. Βελανιδιά στη Νάξο. Κάτω, ώριμα βελανίδια, πηγή φυσικής τανίνης. προταση του geo μια βιωσιμη λυση για τις καμένες περιοχές Στην Ελλάδα υπάρχουν 13 είδη βελανιδιάς, αν εξαιρέσουμε το πουρνάρι, και αποτελούν λύση ακόμη και στο πρόβλημα της κλιματικής αλλαγής. Η λύση είναι απλή αλλά ταυτόχρονα χρονοβόρα. Η φύτευση βελανιδιών από διάφορα είδη θα βοηθήσει στη γρηγορότερη αποκατάσταση και εδαφοκάλυψη των καμένων εκτάσεων. Αρκεί η φύτευση ενός βελανιδιού σε 2 εκατοστά χώματος, για να έχουμε ένα νέο δέντρο. Ο συνεργάτης του GEO, σκηνοθέτης ντοκιμαντέρ, Βαγγέλης Ευθυ- Βελανιδιά VS κωνοφόρου. μίου προτείνει τρεις νοητούς άξονες που τέμνονται στην Αττική, με αμιγή δάση βελανιδιάς: ο ένας θα ξεκινάει α- πό την Υλίκη, ο άλλος από το Σούνιο και ο τρίτος από το Λουτράκι, μετατρέποντας τις καμένες και γυμνές εκτάσεις σε δρυοδάση. Ανεξάρτητα από την κατεύθυνση των ανέμων, το λεκανοπέδιο θα εξασφαλίζει χαμηλότερη θερμοκρασία, καθώς οι άνεμοι θα φιλτράρονται σε αυτά τα δάση και συγχρόνως θα ψύχονται πριν εισχωρήσουν στο α- στικό περιβάλλον. Σε βάθος χρόνου τα δρυοδάση μπορούν να αποτελέσουν άξονα ανάπτυξης για τη βιολογική κτηνοτροφία, τη συλλογή μανιταριών, την επιλεκτική υλοτομία. Εξάλλου, πρόσφατες έρευνες έχουν αναδείξει μια ουσία που βρίσκεται κρυμμένη στο βελανίδι, την κερσετίνη, η οποία επεμβαίνει καταλυτικά στη διαδικασία γήρανσης των κυττάρων, υποσχόμενη μια νέα πηγή νεότητας. Μια από τις κυριότερες απειλές για την ανάπτυξη ενός δρυοδάσους είναι η βόσκηση. Για να πετύχει μια αναδάσωση με βάση τη δρυ, απαιτείται απόλυτη προστασία από τα φυτοφάγα θηλαστικά για περίπου μία δεκαετία. Μετά τη δεκαετία, η παρουσία της κτηνοτροφίας σε δάση βελανιδιάς θα είναι ευεργετική, καθώς τα ζώα καθαρίζουν το δάσος από τα χόρτα, μειώνοντας τον κίνδυνο πυρκαγιάς. Ο Νίκος Μπόκαρης, πρόεδρος της Ένωσης Δασολόγων Ελλάδας, μας εξηγεί ότι, για να έχουμε αποτέλεσμα στις αναδασώσεις με βελανιδιά, χρειάζονται στοχευμένες παρεμβάσεις με τη συνεργασία της Διεύθυνσης Αναδασώσεων, σε περιοχές της Αττικής (δήμους και κοινότητες) που εποπτεύονται και ελέγχονται με προσωπικό ειδικευμένο σε θέματα πυρασφάλειας. 26 G 12/09\n3 ΣΥΝΕΝΤΕΥΞΗ συνομιλια με τον καθηγητή Βοτανικής δρ. Erwin Bergmeier σχετικά με το θέμα των πυρκαγιών και της βλάστησης στην Ελλάδα Τα δάση της Αττικής, αλλά και άλλων περιοχών της Ελλάδας, έχουν αλλάξει ριζικά τα τελευταία 150 χρόνια. Κατά τη γνώμη του δρ. Erwin Bergmeier, καθηγητή βοτανικής του Πανεπιστημίου Γκέτινγκεν, ένας ακόμα λόγος για τον οποίο οι πυρκαγιές εξαπλώνονται σε τέτοιο βαθμό σήμερα είναι το είδος των δέντρων που επικρατούν στην περιοχή της Μεσογείου. Ο Γιαν Χούμπελ, αρχισυντάκτης της «Griechenland Zeitung», του έθεσε σχετικά ερωτήματα στη συνέντευξη που ακολουθεί. Δρυοδάση συνθέτουν ένα μαγευτικό τοπίο ύψιστης οικολογικής αξίας και αποτελούν ένα φιλόξενο περιβάλλον για πολλά ζώα και φυτά. Σε πολλές περιοχές της Ελλάδας, αλλά κυρίως στη βορειοανατολική Αττική κάηκαν το φετινό καλοκαίρι χιλιάδες στρέμματα δάσους και θαμνότοποι. Πόσο «συνέβαλαν» τα είδη της τοπικής χλωρίδας στις φωτιές; Η Αττική και τα περίχωρα της Αθήνας έχουν αλλάξει τα τελευταία χρόνια περισσότερο απ ό,τι μέσα σε χρόνια. Πίνακες του 19ου αιώνα αποτυπώνουν ένα ανοιχτό τοπίο με συστάδες φυλλοβόλων και όχι εκτεταμένα πευκοδάση, τα οποία αναφλέγονται εύκολα εξαιτίας των πολλών χαμόκλαδών τους και του χοντρού στρώματος πευκοβελόνων που σχηματίζουν στο έδαφος. Υπήρχαν πάντα φωτιές στη Μεσόγειο, αλλά δεν πρέπει να ξεχνάμε ότι οι περισσότερες φωτιές οφείλονται σε ανθρώπινες δραστηριότητες, είτε από πρόθεση είτε από αμέλεια. Σήμερα οι φωτιές ξεκινούν συχνότερα από πυκνοκατοικημένες περιοχές και κατά μήκος των δρόμων. Όταν φυτεύονται πεύκα στα περίχωρα της Αθήνας, μπορούμε να είμαστε σίγουροι ότι αργά ή γρήγορα θα γίνουν στάχτη. Γιατί είναι τόσο εξαπλωμένα σήμερα τα πεύκα και τα κυπαρίσσια στην Αττική; Η χαλέπιος πεύκη είναι αυτόχθονο είδος στην Αττική και ως ένα βαθμό προσαρμοσμένη στις πυρκαγιές. Μερικά μεγάλα δέντρα επιβιώνουν χάρη στο χοντρό φλοιό τους. Οι κουκουνάρες τους σκάνε με τη ζέστη και το φύτρωμα των σπόρων ευνοείται από τις φωτιές. Τα φιντάνια επιβιώνουν βέβαια μόνο όταν ακολουθήσει μια σειρά από ασυνήθιστα υγρούς χειμώνες, κάτι που δε συνέβη τα τελευταία χρόνια. Η Pinus Ηalepensis είναι σήμερα τόσο εξαπλωμένη στην Αττική, εν μέρει γιατί φυτεύτηκε και εν μέρει γιατί καταφέρνει από λίγα «μητρικά» δέντρα να εξαπλώνεται εύκολα σε χέρσα μέρη. Βέβαια εκτός από πεύκα φυτεύονται συχνά κυπαρίσσια. Τα κυπαρίσσια δεν ανήκουν στη χλωρίδα της Αττικής, αλλά προέρχονται από τα βουνά της Κρήτης, του Ταύρου και της Βόρειας Αφρικής. Και αυτά καίγονται εύκολα και συνήθως δεν επιβιώνουν από τις φωτιές. Σαν γενικό κανόνα μπορούμε να πούμε ότι τα πεύκα και τα κυπαρίσσια είναι πολύ εύφλεκτα. Ποιες εναλλακτικές μέθοδοι αναδάσωσης υπάρχουν και με ποια πλεονεκτήματα συνδέονται ώστε να αποτρέψουν την πιθανότητα πυρκαγιών; Δεν είναι δυνατό να αποφευχθούν πλήρως οι μελλοντικές πυρκαγιές. Πρέπει ωστόσο να κάνουμε ό,τι είναι δυνατό, για να πολεμήσουμε τις αιτίες των πυρκαγιών και ό- χι να αυξήσουμε τις πιθανότητες κάνοντας ακατάλληλες δεντροφυτεύσεις. Γενικώς τα κωνοφόρα (τα πεύκα και τα κυπαρίσσια) είναι, όπως είπαμε, εύφλεκτα και γι αυτό α- κατάλληλα για αναδασώσεις. Ούτε είναι καλή ιδέα να ε- γκαταλειφθούν οι καμένες εκτάσεις στην τύχη τους, γιατί τότε γεννιούνται από μόνοι τους πυκνοί, χαμηλοί θάμνοι ή πευκάκια, τα οποία σχηματίζουν πάλι μια εύφλεκτη φυτοκοινωνία. Πιο κατάλληλα δέντρα για την Αττική είναι τα φυλλοβόλα, π.χ. οι βελανιδιές, οι οποίες είναι δύσφλεκτες, ενώ αν τύχει και καούν, αναβλασταίνουν από παραφυάδες στη βάση της. Σε έρευνες στη βόρεια Αττική βρήκαμε μια μικρή έκταση με πεύκα και βελανιδιές, η οποία είχε καεί προ μερικών ετών. Όσα πεύκα κάηκαν είχαν πεθάνει, ενώ οι βελανιδιές ξαναφύτρωσαν και είχαν φτάσει ήδη σε ύψος μερικών μέτρων. Από πότε υπάρχει αυτό το είδος βελανιδιών στην Ελλάδα και ποιο ρόλο έπαιζαν στο παρελθόν; Προφανώς στην αρχαιότητα η ήμερη βελανιδιά (Q. Ithaburensis ssp. Macrolepis) είχε πολύ μεγαλύτερη εξάπλωση από ό,τι σήμερα. Ο Θεόφραστος, ο πρώτος συστηματικός βοτανολόγος της αρχαιότητας, τις ανέφερε ως «άγριες» βελανιδιές. Μέχρι και τον 20ό αιώνα προωθήθηκαν σε μερικά μέρη, γιατί παράγουν βελανίδια για την πάχυνση γουρουνιών ελευθέρας βοσκής και τανίνη για τη βυρσοδεψία. Ακόμα και σήμερα υπάρχουν εκτεταμένα δάση ήμερης βελανιδιάς ή μεμονωμένα δέντρα και συστάδες σαν κατάλοιπα τέτοιων δασολίβαδων σε πολλά νησιά του Αιγαίου και στη δυτική και νότια Ελλάδα. Συνήθως είναι πολύ α- ραιά δάση και για αυτόν το λόγο δεν είναι πολύ εύφλεκτα. Την άνοιξη του 2009 ερευνήσαμε την εξάπλωση της ήμερης βελανιδιάς στην Αττική και βρήκαμε σχεδόν μόνο μεμονωμένα δέντρα σε αρκετά μεγάλο αριθμό. Σε κάθε περίπτωση, η ήμερη βελανιδιά είναι ιδανική για περιοχές που απειλούνται από πυρκαγιές. Πού υπάρχουν ακόμα στην Ελλάδα μεγάλες εκτάσεις με βελανιδιές; Η ήμερη βελανιδιά φύεται σε διάφορα εδάφη και πετρώματα. Αποτελεί για τη νότια και κεντρική Ελλάδα ένα ιδανικό είδος δέντρου, ειδικά για πυρόπληκτες περιοχές χαμηλών υψομέτρων. Επιπλέον, χάρη στο ανοιχτοπράσινο φύλλωμα, τη φαρδιά απλωμένη κόμη, το ρυτιδωμένο κορμό αποτελεί ένα πολύ όμορφο δέντρο. Στην Κέα οι κάτοικοι αγωνίζονται εδώ και χρόνια για να προστατεύσουν τα δάση του νησιού, ώστε να εξαπλωθούν και πάλι. Τα δάση ήμερης βελανιδιάς της Κέας, του Ξηρόμερου (Αιτωλοακαρνανία) και της Στροφυλιάς (νοτιοδυτικά της Πάτρας) ανήκουν στα πιο όμορφα δάση των πεδινών περιοχών της Ελλάδας. Οι Έλληνες δίκαια μπορούν να υπερηφανεύονται γι αυτά. Δάση με αιωνόβιες βελανιδιές είναι αποδεδειγμένα βιότοποι με εξαιρετική βιοποικιλότητα, καθώς ζει εκεί μια μεγάλη ποικιλία πουλιών, νυχτερίδων, πεταλούδων, σκαθαριών και άλλων εντόμων, χορταριών, βοτάνων, μανιταριών κ.λπ. Εξάλλου, σύμφωνα με την ευρωπαϊκή νομοθεσία, τα υπάρχοντα δάση ήμερης βελανιδιάς είναι προστατευόμενοι βιότοποι. Συνεπώς, αφού η Ελλάδα είναι μια από τις τέσσερις μόνο χώρες με ήμερες βελανιδιές (οι άλλες είναι η Ιταλία, η Αλβανία και η Τουρκία), έχει ιδιαίτερη ευθύνη για τη διατήρησή τους. Το μεγάλο μειονέκτημα της βελανιδιάς είναι ότι πρέπει να τη σπείρουμε. Τα «μητρικά δέντρα», αυτά που φέρνουν το σπόρο δηλαδή, απέχουν πολύ από αναδασωτέες εκτάσεις. Μέχρι τώρα ούτε δασολόγοι ούτε κηποτέχνες έχουν ασχοληθεί με το είδος και έτσι υπάρχουν μόνο λίγες εμπειρίες σχετικά με τις συνθήκες βλάστησης και περιποίησης των δενδρυλλίων. Πρώτα απ ό- λα θα έπρεπε να μαζευτούν κατάλληλα βελανίδια από τα υπάρχοντα δάση στην Κεντρική Ελλάδα και να προετοιμαστούν για σπορά. Οι επιστήμονες τονίζουν ότι λόγω των πυρκαγιών και την καταστροφή τόσων δέντρων το τοπικό κλίμα γύρω από την Αθήνα θα γίνει ακόμα πιο ζεστό και ξηρό. Θα μπορούσαν οι δραστικές δεντροφυτεύσεις να επιφέρουν γρήγορα λύση στο πρόβλημα; Βραχυπρόθεσμα δεν υπάρχουν κάποια μέτρα που μπορούν να παρθούν εναντίον της πιθανής αύξησης της θερμοκρασίας. Μεσομακροπρόθεσμα η λύση είναι δάση μακρόβιων δέντρων της ήμερης βελανιδιάς, τα οποία κρατάνε και ε- μπλουτίζουν το έδαφος, ενώ σταθεροποιούν τον υδροφόρο ορίζοντα. Συγχρόνως, δεσμεύουν το διοξείδιο του άνθρακα και έτσι συμβάλλουν στην αποτροπή της αλλαγής του κλίματος. Αυτό όμως από μόνο του δε φτάνει. Τα δάση χρειάζονται τη θεσμική προστασία του κράτους. Ποιες περαιτέρω συμβουλές θα δίνατε για να μην καίγονται τα δάση ξανά και ξανά; Από μόνες τους οι αναδασώσεις, ακόμα και με τα πρόσφορα δέντρα της βελανιδιάς, δε θα έχουν αποτέλεσμα, εάν δε βελτιωθεί το θεσμικό πλαίσιο που ορίζει τι είναι δάσος. Αυτό συμπεριλαμβάνει μια σειρά από μέτρα: δασολόγιο, αποτροπή της άναρχης δόμησης, καλά εκπαιδευμένη εθελοντική τοπική δασοπυρόσβεση, περιβαλλοντική συνείδηση των πολιτών, υποστήριξη των ΜΚΟ που ασχολούνται με το περιβάλλον και τη φύση, κονδύλια για την έρευνα της βιοποικιλότητας και της οικολογίας στην Ελλάδα κ.λπ. Όλα αυτά μαζί θα φέρουν αποτέλεσμα. Οι λειχήνες των δρυοδέντρων (ψηλά) δεν είναι παράσιτα και δεν τρέφονται από αυτά, απλά τα χρησιμοποιούν ως σπίτι τους. Ο καρπός της βελανιδιάς (πάνω) είναι πολύ καλή και εύπεπτη τροφή για τα άγρια και οικόσιτα ζώα. Ο καθηγητής δρ Er w i n Be r g m e i e r γεννήθηκε το Από το 2003 είναι καθηγητής Βοτανικής στο Πανεπιστήμιο του Γκέτινγκεν, ειδικός στη φυτοποικιλότητα και οικολογία της βλάστησης της κεντρικής Ευρώπης και της Μεσογείου. Από το 1984 ερευνά τη χλωρίδα της Ελλάδας, ενώ το 2009 ερεύνησε τη βλάστηση σε διάφορα δάση ήμερης βελανιδιάς στη χώρα μας. 28 G 12/09 12/09 O 29\n4 Τριήρεις: το σκαρί τους ήταν αριστοτεχνικά κατασκευασμένο από βελανιδιά. Η ιερή Φυγός ή Δρυς, στην αρχαία Δωδώνη. Στη ναυμαχία της Σαλαμίνας με σκαρί από ξυλο βελανιδιάσ... Στην αρχαιότητα τα σκληρά μέρη των πλοίων (τριήρεις,) κατασκευάζονταν κυρίως από βελανιδιές ή βουνοκυπάρισσα. Η σκληρότητα και η ανθεκτικότητα της βελανιδιάς έκαναν το ξύλο της κύριο υλικό και στις κατασκευές σπιτιών (ξυροδεσιές των τοίχων), ξεκινώντας από τη μυκηναϊκή εποχή μέχρι και λίγο πριν από το Β Παγκόσμιο Πόλεμο, όταν έκανε την εμφάνισή του το τσιμέντο. Τα όρθια μέρη των στεγών, οι εσωτερικές και εξωτερικές κολόνες των σπιτιών, τα περίφημα και ανθεκτικά δρύινα πατώματα, όπως επίσης και τα ξακουστά δρύινα έπιπλα κατασκευάζονταν όλα από βελανιδιές. εναλλακτικεσ χρησεισ Ο κ. Απόστολος Τζογάνης, μέλος του συλλόγου «Φίλοι της Βελανιδιάς-Αμαδρυάδα», αναλύει στο Geo τις ε- ναλλακτικές χρήσεις της βελανιδιάς. «Σήμερα, παρ ότι το εκχύλισμα των κυπέλλων της ήμερης βελανιδιάς στο διεθνές εμπόριο των δεψικών εκχυλισμάτων κατέχει μια εξέχουσα θέση, με κύρια εξαγωγική χώρα την Τουρκία, στη χώρα μας τα κύπελλα αυτά είναι τελείως απαξιωμένα και αφήνονται κάθε φθινόπωρο να σαπίζουν μέσα στο δάσος, εκτός από μια μικρή ποσότητα, δέκα τόνων περίπου, που χρησιμοποιείται σε ένα παραδοσιακό βυρσοδεψείο για παραγωγή δερ- Καρποί χνοώδους βελανιδιάς. μάτων βιβλιοδεσίας και τουριστικών ειδών. Ο σπόρος της βελανιδιάς δια- κινείται επίσης διεθνώς για διάφορες εναλλακτικές χρήσεις. Ενδεικτικά, αναφέρεται ως υποκατάστατο του καφέ, ως άλευρο σε ανάμειξη με σιτάλευρο και άλλα άλευρα για παραγωγή τροφίμων, ως βιολογική ζωοτροφή για πολλά ζώα, ως πρώτη ύλη για παραγωγή πρόσθετων για τα τρόφιμα, ενώ εμείς τον χρησιμοποιούμε μόνο ως τροφή για τους χοίρους. Το βελανιδοδάσος στη σύγχρονη εποχή μπορεί να χαρακτηριστεί κιβωτός άγριων σπόρων, κυρίως της ήμερης βελανιδιάς, που είναι το κυρίαρχο είδος, και της χνοώδους βελανιδιάς, που είναι δευτερεύον είδος κιβωτός γεύσεων και φαρμακευτικών ουσιών, με κορυφαίο προϊόν την άγρια τρούφα πάρκο βιολογικής και καθαρής κτηνοτροφίας για την παραγωγή επώνυμων και ποιοτικών προϊόντων. Μαζί με τις λίμνες Οζερό και Αμβρακία και το βελανιδοδάσος του Πεταλά, όπου διαβιούν ελεύθερα τετρακόσια και πλέον άλογα, είναι κατά την άποψή μου ένα ενιαίο φυσικό πάρκο με τεράστια δυναμική, το οποίο αποκτά πρόσθετη αξία, γιατί γειτονεύει με άλλες οικολογικές περιοχές της Αιτωλοακαρνανίας (Τριχωνίδα, Ακαρνανικά όρη, Λιμνοθάλασσα Μεσολογγίου, Αμβρακικό κ.λπ.) και γιατί είναι εύκολα προσβάσιμο. Ο αγροτουρισμός και ο οικοτουρισμός είναι το φυσικό επακόλουθο όλων όσων περιέγραψα επιγραμματικά, αρκεί να υ- πάρξει πολιτική βούληση». Η ιερή δρυς, οικία τησ γαιασ και του Δία Η ιστορία του περίφημου μαντείου της Δωδώνης είναι άρρηκτα συνδεδεμένη με τη βελανιδιά. Στους πρώτους χρόνους το μαντείο ήταν υπαίθριο, με μια βελανιδιά γύρω από την οποία υπήρχαν χάλκινοι λέβητες. Οι ήχοι που έκαναν όταν χτυπούσαν μεταξύ τους αλλά και σε συνδυασμό με το θρόισμα των φύλλων του δέντρου και άλλους ήχους (περιστέρια, πηγή κ.λπ.) έδιναν τους χρησμούς, τους οποίους ερμήνευαν οι ιερείς. Οι ιερείς δεν έπλεναν ποτέ τα πόδια τους και σέρνονταν στο χώμα, για να έχουν επαφή με τη γη. Στις ρίζες της βελανιδιάς, αρχικά πίστευαν ότι κατοικούσε η Γαία, αλλά με το Δωδεκάθεο αντικαταστάθηκε από το Δία και τη γυναίκα του, τη Διώνη. Λεγόταν και Νάιος Δίας από το αρχαιοελληνικό «ναίω» (=κατοικώ), γι αυτό και οι αγώνες που διεξάγονταν προς τιμήν του κάθε τέσσερα χρόνια στο κοντινό στάδιο λέγονταν Νάια. Στο τέλος του 5ου αιώνα χτίστηκε ένας μικρός ναός, όπου φυλάγονταν τα αφιερώματα των προσκυνητών. Οι προσκυνητές έδιναν την ερώτησή τους γραμμένη σε ένα έλασμα (φύλλο μαλακού μετάλλου, συνήθως μολύβδου), αλλά η απάντηση συνήθως τους δίνονταν προφορικά. Στα μέσα του 4ου αι. π.χ., ο περίβολος με τους λέβητες αντικαταστάθηκε από έναν πιο ευρύχωρο χαμηλό πέτρινο περίβολο. Εφόσον εκεί κατοικούσε ο Δίας και το σύνολο έμοιαζε με σπίτι, ο χώρος ονομάστηκε Ι- ερά οικία. Στα χρόνια του βασιλιά της Ηπείρου Πύρρου ( π.χ.) χτίστηκαν στοές γύρω-γύρω, εκτός από την πλευρά της βελανιδιάς. Στο ναό και στις στοές φυλάγονταν τα αφιερώματα των πιστών. Εκείνη την εποχή χτίστηκαν και πολλά άλλα κτίρια: βουλευτήριο, πρυτανείο, θέατρο κ.λπ., και η Δωδώνη έγινε για ένα διάστημα πρωτεύουσα των Ηπειρωτών. 30 G 12/09 12/09 O 31\n5 1 3 2 SOS εκπεμπει το βελανιδοδάσος στο Εξτρεμαδούρα της δυτικής Ισπανίας είναι μια περιοχή Η που περιλαμβάνει τεράστια δάση από βελανιδιές, τα οποία δημιουργούν ένα απαράμιλλης ομορφιάς βιότοπο. Θεωρείται ένα από τα τελευταία μέρη της Ευρώπης όπου η φύση, τα ζώα και ο άνθρωπος συνυπάρχουν σε απόλυτη αρμονία. Από την άλλη, στην Ελλάδα κάποια βελανιδοδάση, όπως αυτό στο Ξηρόμερο Αιτωλοακαρνανίας, που είναι και το μεγαλύτερο δάσος στην πατρίδα μας, έχουν αφεθεί στο έλεος της παράνομης εκμετάλλευσης και της αδιαφορίας. Βρίσκεται στους νότιους λόφους των Ακαρνανικών Όρεων της δυτικής Ελλάδας, περίπου 30 χιλιόμετρα βορειοδυτικά του Μεσολογγίου. Η περιοχή βρίσκεται μεταξύ της λίμνης Οζερού, του ποταμού Αχελώου και των ακτών του Ιονίου, κοντά στο λιμάνι του Αστακού. Το πυκνό και πανάρχαιο δάσος της βελανιδιάς καλύπτει συνολικά περίπου στρέμματα. Δέκα μικρά χωριά βρίσκονται στην περιοχή του δάσους. Στο παρελθόν η οικονομία των χωριών βασιζόταν στην εξαγωγή φυσικής τανίνης που συλλεγόταν από τα βελανίδια. Από το 1970 η φυσική τανίνη έχει αντικατασταθεί από συνθετικές χημικές ουσίες, ενώ η συλλογή των βελανιδιών έχει σταματήσει και τα χωριά έχουν υποβαθμιστεί. Η παράνομη ξύλευση είναι δύσκολο να σταματήσει κι αυτό έχει δημιουργήσει έντονο τοπικό ενδιαφέρον για την προστασία του εναπομείναντος δάσους στο Ξηρόμερο. Η ομάδα έρευνας του Πανεπιστημίου Ιωαννίνων με την υποστήριξη της ομάδας προστασίας της φύσης της περιοχής με την ονομασία «Φίλοι της Βελανιδιάς-Αμαδρυάδα» έχει αρχίσει έρευνα πάνω στο θέμα 1 Σπόρος από τη βασίλισσα των φυτών Παιωνία. 2 Κρόκοι ή σαφράνι στο Ξηρόμερο. 3 «Έκπτωτη» και παράνομα τοποθετημένη ταμπέλα σήμανσης. 4 Άποψη από τη Λίμνη Οζερός στην Αιτωλοακαρνανία. 5 Νάρκισσοι στο δρυοδάσος του Ξηρόμερου. Ξηρόμερο Αιτωλοακαρνανίας της παράνομης ξύλευσης στην περιοχή και τη σπουδαιότητα της αξίας του δάσους. Περίπου 256 γηγενή φυτά, 127 είδη πουλιών, σημαντικός αριθμός δέντρων μεγάλης ηλικίας, θηλαστικά και άλλες μικρές ομάδες ζώων έχουν καταγραφεί στην περιοχή κατά το διάστημα μιας και μόνης έρευνας της χλωρίδας. Το βελανιδοδάσος στο Ξηρόμερο θεωρείται ακόμα terra incognita, όσον αφορά το μέγεθος της βιοποικιλότητας που συντηρεί, ωστόσο δεν περιλαμβάνεται στο πρόγραμμα Natura 2000! 4 5 Ευχαριστούμε την κα Ίριδα Θεοδωρίδου, βοτανολόγο, και τον κ. Απόστολο Τζογάνη, μέλος του Φυσιολατρικού και Αθλητικού Συλλόγου Παιωνία, για την προσφορά τους στην έρευνα, καθώς επίσης και για το φωτογραφικό υλικό που αφορά στο Βελανιδοδάσος του Ξηρόμερου Αιτωλοακαρνανίας. Κίσσα (Garrulus glandarius), ένα ενδημικό είδος πουλιού με εξαιρετικά α- νεπτυγμένη νοημοσύνη. Κίσσα, η πρώτη εθελόντρια αναδάσωσης με βελανιδιές! Ηκίσσα παίζει σημαντικό ρόλο στην αναδάσωση των βελανιδιών. Ο σπόρος της βελανιδιάς είναι βαρύς και δεν μπορεί να μετακινηθεί από τον αέρα (όπως μετακινείται ο σπόρος των πεύκων). Πέφτοντας, λοιπόν, κάτω από τη σκιά του δέντρου, δεν μπορεί να αναπτυχθεί ε- παρκώς. Εδώ, λοιπόν, έρχεται η φύση να προνοήσει μέσω της κίσσας. Πώς; Το πουλί αυτό δημιουργεί «αποθήκες» με σπόρους για τους χειμερινούς μήνες. Κάθε φορά παίρνει μια «δόση» βελανιδιών και πετάει μέχρι και 4 χιλιόμετρα μακριά, για να βρει ένα μέρος ανοιχτό με μαλακό έ- δαφος, για να θάψει τα βελανίδια. Προτιμά τα ανοιχτά μέρη, για να μπορεί να ε- λέγχει την περιοχή την ώρα που τα θάβει ή όταν τα βγάζει αργότερα, ώστε να μην πέσει στα δόντια κάποιου αρπακτικού, όπως είναι η αλεπού. Χαρακτηριστικά αναφέρουμε ότι το φθινόπωρο η κίσσα πραγματοποιεί καθημερινά μέχρι και 60 τέτοια «ταξίδια»! Όταν έρθει ο χειμώνας, θυμάται πού τα έχει βάλει και τα βρίσκει ακόμα και κάτω από βαθύ χιόνι. Με αυτόν τον τρόπο, η κίσσα φτιάχνει άπειρες τέτοιες αποθήκες, περισσότερες από όσες τελικά χρησιμοποιεί. Το αποτέλεσμα είναι να «ξεφεύγουν» αρκετοί σπόροι οι οποίοι, καθώς είναι τοποθετημένοι στα ιδανικά για την ανάπτυξή τους μέρη, φυτρώνουν και αναπτύσσονται με ευκολία. 32 G 12/09 12/09 O 33


Κοκτέιλ χωρίς αλκοόλ: Γιόρτασε το καλοκαίρι! - Tlife.gr\n14.08.2016 | 00:05\nΚοκτέιλ χωρίς αλκοόλ: Γιόρτασε το καλοκαίρι!\nΕίναι καλοκαιράκι πια και φυσικά θέλεις να πιεις όσα περισσότερα κοκτέιλς μπορείς! Όμως το αλκόολ σου προσθέτει περιττές θερμίδες και επιπλέον σε... ζεσταίνει! Ή δεν σου αρέσει το αλκοόλ ή δεν επιτρέπεται να πιεις κάτι με αλκόολ! Για όλους αυτούς τους λόγους αναζητάς ένα κοκτέιλ χωρίς αλκοόλ και είσαι στο σωστό μέρος!\nΕδώ σου έχουμε τις καλύτερες συνταγές για απίθανα καλοκαιρινά κοκτείλ χωρίς αλκοόλ, ή αλλιώς mocktail όπως λέγονται, που μπορείς να φτιάξεις και να πιεις άφοβα με την παρέα σου οπουδήποτε απολαμβάνοντας το καλοκαίρι!\nΜοχίτο με αγγούρι\nκοκτειλ χωρις αλκοολ


Ο χάκερ του Poly Network επιστρέφει όλα τα κλεμμένα κεφάλαια\nΤο δράμα γύρω από το μεγαλύτερο hack στην ιστορία του DeFi έφτασε στο τέλος του με ένα ασυνήθιστα αίσιο τέλος\nΤο ανώνυμο άτομο ή άτομα που κατάφεραν να χακάρουν το Poly Network εκμεταλλευόμενοι μια τρύπα ασφαλείας έχουν επιστρέψει όλα τα κλεμμένα χρήματα.\nΤο DeFi πρωτόκολλο δέχθηκε επίθεση στις αρχές του Αυγούστου, με αποτέλεσμα να κλαπεί ένα κολοσσιαίο ποσό crypto-νομισμάτων αξίας $610 εκατομμυρίων πάνω στην αλυσίδα της Binance , Ethereum και Polygon.\nΛόγω του εύρους του hack, το οποίο πιστεύεται ότι είναι η μεγαλύτερη ληστεία crypto-νομισμάτων που έχει γίνει ποτέ, το περιστατικό έγινε αμέσως θέμα συζήτησης του διαδικτύου. Το ευρύτερο ενδιαφέρον για την επίθεση άρχισε να αυξάνεται λόγω της “προκλητικής” συμπεριφοράς του χάκερ.\nΑρχικά, έστειλε ένα μήνυμα μαζί με $42.000 σε έναν τυχαίο χρήστη Ethereum συνιστώντας να αποφύγει τη χρήση κεντρικών stablecoins επειδή τείνουν να εμποδίζουν εγκληματικά μολυσμένες διευθύνσεις. Η Tether, για παράδειγμα, κινήθηκε άμεσα για να παγώσει τα 33 εκατομμύρια USDT που σχετίζονται με τη ληστεία.\nΛίγο μετά την παραβίαση, ο χάκερ σήμανε ότι ήταν έτοιμος να επιστρέψει τα κλεμμένα κεφάλαια για να γίνουν “ένας αιώνιος θρύλος” αφού έλαβε μια επιστολή από το Poly Network ξεκινώντας με τη φράση “Αγαπητέ Χάκερ”.\nΑρχικά χάκερ επέστρεψε περίπου τα μισά από τα κεφάλαια που άρπαξε.\nΑπό την άλλη, το Poly Network προσέφερε στον χάκερ τη θέση του επικεφαλή συμβούλου ασφαλείας του έργου μαζί με μια ανταμοιβή $500.000. Ο white hat δεν πήρε τα χρήματα.\nΑφού αρχικά απείλησε τον χάκερ με νομικές ενέργειες, το Poly Network σχεδιάζει να αποσύρει τις κατηγορίες απέναντι στον “Mr. White Hat”.\nΗ ομάδα του Poly Network λέει ότι είναι έτοιμη για “ένα νέο ταξίδι” μέσα από το tweet της.\nΥπήρξαν πολλές εικασίες σχετικά με το τι ώθησε τον χάκερ να επιστρέψει τα κεφάλαια. Η πιο αληθοφανής εκδοχή είναι ότι ο Mr. White Hat ήθελε μόνο να δώσει ένα μάθημα στο Poly Network και ποτέ δεν σκόπευε να κρατήσει τα χρήματα.\nΥπάρχει επίσης μια θεωρία ότι ο χάκερ είχε ένα πιο απειλητικό κίνητρο στο μυαλό του, αλλά δυσκολεύτηκε να ξεπλύνει τόσα πολλά χρήματα.\nΜερικοί πιστεύουν επίσης ότι ο χάκερ τα επέστρεψε με φόβο να μην πιαστεί. Σε ένα thread στο Twitter, η blockchain εταιρεία ασφαλείας SlowMist ανακοίνωσε ότι κατάφερε να πάρει το IP του, την διεύθυνση του ηλεκτρονικού του ταχυδρομείου και τα δακτυλικά του αποτυπώματα από τη συσκευή του εισβολέα.\nThe post Ο χάκερ του Poly Network επιστρέφει όλα τα κλεμμένα κεφάλαια appeared first on MoneyPro.GR.\nfrom MoneyPro.GR https://ift.tt/3B8yOF4


ο κύριος Λι συναντάει τους φίλους του: Μπαμπούλας\nΑναρτήθηκε από Διονύσης Μάνεσης στις 8:09 π.μ.\nMoschoula Douris 7 Οκτωβρίου 2018 - 10:19 π.μ.\nΤι θα πουν οι Άλλοι; Τι θα πει ο Κόσμος; Όσοι μεγάλωσαν σε κλειστές κοινωνίες ή σε κοινωνίες γνωστών, έχουν εσωτερικεύσει αυτήν τη φωνή της εξωτερικής κριτικής και την έχουν κάνει ασυνείδητα τη φωνή της συνείδησης τους.\nΠόσο δύσκολο είναι να κυνηγήσεις τα όνειρα σου όταν έχεις ενστερνιστεί τα θέλω, τα πρέπει των άλλων! Πόσο ακατόρθωτο γίνεται να είσαι ο ειλικρινής εαυτός σου όταν περιορίζεσαι από τις κοινωνικές συμβάσεις!\nΣυμβάσεις που έχουν δημιουργηθεί για να πιέζουν προς την ομοιομορφία ώστε να διατηρηθεί η συνοχή.\nΣτην εποχή μας όμως δεν αρκεί η συνοχή και η αυστηρή κανονικότητα. Υπάρχει ανάγκη για τη διαφορετικότητα, για τη σκέψη έξω από το πλαίσιο. Ανάγκη που οδηγεί αναγκαστικά στην αλλαγή του μοναδικού αποδεκτού προτύπου πολίτη, μέλους της κοινωνίας.\nΜια αλλαγή που πρέπει να γίνει για να επιβιώσει η κοινωνία, αλλάζοντας τα: "Τι θα σκεφτούν οι Άλλοι;", "Τι θα σκεφτεί ο Κόσμος;", αλλά κυρίως "Τι θα σκεφτούμε εμείς;"\nΔιονύσης Μάνεσης 8 Οκτωβρίου 2018 - 2:42 μ.μ.\nΑυτό, βρε Μοσχούλα: να γίνεται η εξωτερική κριτική ασυνείδητα φωνή της συνείδησής μας..Πόσο εύκολα μπορεί να πέσει κανείς σ' αυτό και πόσο δύσκολη μετά η αλλαγή που αναφέρεσαι στο τέλος, να φτάσουμε δηλαδή στο ερώτημα "Τι σκεφτόμαστε εμείς;", όταν παίρνουμε αποφάσεις ή όταν ακόμα αναλύουμε κομμάτια του επιστητού..\nΕυχαριστούμε, κυρία μου. Απολαμβάνω τις προεκτάσεις που δίνεις με τα σχόλιά σου και σ' ευχαριστώ που κάνει τον κόπο και τα παραθέτεις.\nΆιναφετς 7 Οκτωβρίου 2018 - 11:45 π.μ.\nΤι θα πουν οι άλλοι ή οι Άλλοι ή ο Κόσμος, ε, κύριε Λι, αυτό δεν είναι το ερώτημα;\nΜήπως θέλει πολύ εσωτερική εργασία με τον εαυτούλη μας για να φτάσουμε στο σημείο, της υπέρτατης ελευθερίας που είναι, να πεις:\n"Είμαι όπως είμαι και σε όποιον αρέσω"!\nΣτη συνέχεια ανακαλύπτουμε πως είμαστε οι άλλοι, όλος αυτός ο κόσμος, ο καλός, ο κακός και ο ανάποδος και έτσι παύουμε να επικρίνουμε, χωρίς να σημαίνει πως δεν λειτουργεί η κρίση μας, αντιθέτως!\nΤραγουδάκι ύμνος στην ελευθερία, με συνοδεία ΑΦιλιών!\nΔιονύσης Μάνεσης 8 Οκτωβρίου 2018 - 2:50 μ.μ.\nΧα! Αυτό το τραγουδάκι καταργεί το κεφαλαίο από τη λέξη "οι Άλλοι" και επαναφέρει την τάξη! Οι άλλοι, μ' αυτό, μπαίνουν στη θέση τους!\nΚαι πόσο εύστοχα θίγεις το θέμα της επίμονης και επίπονης "εσωτερικής εργασίας", για να φτάσουμε να έχουμε τη δική μας φωνή. Ωραίο είναι να το λέμε, αλλά θέλει πολλή πολλή δουλειά και καλλιέργεια.\nΤα συνοδευτικά Αφιλιά σαν ταχυδρομικά περιστέρια έφεραν το μήνυμα και τώρα εγώ τους αναθέτω τη συνοδεία των δικών μου. Τα φέρνουν ευχαρίστως, για ένα λόγο επιπλέον, ότι προτιμάνε τας εξοχάς από το άστυ, οπότε ευχαρίστως θα έρθουν προς τα σένα. Μένω ήσυχος! :-)\nANNA FLO 7 Οκτωβρίου 2018 - 3:01 μ.μ.\nΠω πω πω αυτός ο μπαμπούλας!! Τόσο πολύ στα μικρά μου χρόνια κυριαρχούσε το ''τι θα πει ο κόσμος'' που απέρριψα αυτόν τον κόσμο και τον προκαλούσα να πει πολλές φορές.Σκέψου, όταν ήμουν στη εφηβεία ο πατέρας μου δεν με άφησε να γυρίσω αργά κι ας με συνόδευε ο ξαδέλφος μου- πρώτος ξάδελφος παρακαλώ- γιατί; ''-Γιατί τι θα πει ο κόσμος να σε βλέπουν με έναν άντρα; - Μα είναι ο ξαδέλφος μου- Δεν το ξέρει ο κόσμος- Και εμένα τι με νοιάζει; '' Χαμός σ'αυτήν μου τη φράση\nΟπότε απεταξαμην αυτόν το μπαμπούλα!!\nΚαλησπέρα στον κ Λι με τις σοφίες του\nΔιονύσης Μάνεσης 8 Οκτωβρίου 2018 - 2:56 μ.μ.\nΑμάν, βρε Άννα κι εσύ: Τι "κι εμένα τι με νοιάζει;;", παιδάκι πράμα; Πού πας να τα βάλεις με τον Μπαμπούλα και από πού περιμένεις τη σωτηρία σου;\nΑλλά, βλέποντάς το λίγο σοβαρά, πιστεύω ότι είναι πολύ χρήσιμη η "αντιδραστική" στάση των εφήβων, γιατί μπορεί να λειτουργεί και σαν ένα ξυπνητήρι της συνείδησης των από καιρό κοιμωμένων ενηλίκων. Χρειάζεται κάπου κάπου, ή και συχνότερα, να ακούν καμιά φωνή αντίδρασης, να τους κάνει να ελέγχουν λίγο τις αντιλήψεις που χωρίς να το υποψιαστούν καλά καλά έχουν υιοθετήσει από πολλά χρόνια πριν.\n(Αλλά, μεταξύ μας τώρα, μη μου πεις ότι δε σκαρώνατε καμιά συνωμοτική απατεωνιά με τον ξάδερφο! Μη μου πεις ότι αυτός ο ξάδελφος ήταν ο μόνος εν Ελλάδι ξάδελφος που δεν κάλυπτε τα τσιλιμπουρδίσματα της ξαδέλφης!! Τέλος πάντων, ας μείνει μεταξύ μας..)\nANNA FLO 9 Οκτωβρίου 2018 - 3:47 μ.μ.\nχαχαχαχαχα (και που λες....ναι, ναι ας μείνει μεταξύ μας!!)\nvasiliki 7 Οκτωβρίου 2018 - 3:21 μ.μ.\nΣτα παλιά μας τα παπούτσια τι θα πει ο κόσμος.\nΗ αλήθεια είναι πως οι γονείς μας το τιμούσαν αυτό ευλαβικά,οι εποχές όμως αλλάζουν και προχωράμε κοιτάζοντας εμάς τα θέλω και τα μπορώ τα δικά μας!\nΑπό τους γονείς μας κρατάμε μόνο τα καλα ήθη τα κακά στο καλάθι των αχρήστων 😄\nΚαλά να περνάτε κ Λι,το παρελθόν είναι μερικές φορές πράγματι μπαμπούλας!\nΔιονύσης Μάνεσης 8 Οκτωβρίου 2018 - 3:03 μ.μ.\nΒασιλική, ευχαριστούμε για τη λιακάδα που μας έφεραν το φιλί αλλά και η δυναμική σου στάση! Αν αυτό το "στα παλιά μας τα παπούτσια" το έχεις καταφέρει σύντομα στη ζωή σου, χαίρεσαι και χαίρομαι ασυστόλως!\nΟ κόσμος δε θα χαρεί, βεβαίως, αλλά .. στα παλιά μας τα παπούτσια ο κόσμος!\nΈνας μπαμπούλας λιγότερο, λοιπόν. Ο αγώνας για την εξάλειψη των υπολοίπων συνεχίζεται αμείλικτος! Όλοι ενωμένοι! :-)\nΥΓ. Η ζωγραφική, είμαι σίγουρος, είναι όπλο εναντίον τους..\nMaria Kanellaki 7 Οκτωβρίου 2018 - 4:22 μ.μ.\nΩς κι ο κ. Λι λοιπόν, κοντοστάθηκε για να περάσουν "οι άλλοι". Αυτοί οι άτιμοι οι "μπαμπούλες" δεν αποκαθηλώνονται τελικά, όσο κι αν τους αποδομούμε λίγο-λίγο, πάντα θα είναι μια κυρία Ντίνα να μας καρφώνει ταβανόπροκες τα μάτια της.\nΚατά τ' άλλα, αυτό που θαυμάζω στις βόλτες του κ. Λι, είναι που μαζεύει τις εικόνες του και γυρίζει σπίτι για να τις αποκωδικοποιήσει και να τις μοιραστεί.\nΈνας μπαμπούλας λιγότερος από σήμερα...\nΔιονύσης Μάνεσης 8 Οκτωβρίου 2018 - 3:07 μ.μ.\nΤο ότι φλυαρεί συστηματικά ο κύριος Λι, Μαρία, δεν είναι συνυφασμένο με τη δύναμη του χαρακτήρα του. Συνήθως, δυστυχώς, αυτά είναι αντίρροπα. Όπου ακούς πολλά κεράσια κλπκλπ. Κύριος Λι - κυρία Ντίνα σημειώσατε δύο.\nΕ, τι του μένει του Λι; Να μαζέψει τις εντυπώσεις του και να τις μοιραστεί, εκλιπαρώντας για λίγη υποστήριξη απέναντι στους μπαμπούλες, ο φτωχός.\nΜάλιστα μου μήνυσε να σε ευχαριστήσω για τη δικιά σου.\nRoadartist 7 Οκτωβρίου 2018 - 5:16 μ.μ.\nΤι ωραίο. Και αντί να σκεφτόμαστε «Τι θα πουν οι Άλλοι;» «Τι θα πει ο Κόσμος;», είμαστε και εμείς που κάνουμε στην άκρη να περάσουν οι άλλοι και να κάνουμε μετά στα σιωπηλά και όσο πιο διακριτικά τις σκέψεις και τις κινήσεις μας. Πολύ όμορφες σκέψεις, κείμενο.\nΔιονύσης Μάνεσης 8 Οκτωβρίου 2018 - 3:18 μ.μ.\nΜια και σ' αρέσουν τα βιβλία, roadartist, ένα πολύ ενδιαφέρον είναι αυτό του Γιάννη Κιουρτσάκη, το "Εμείς οι Άλλοι", όπου βλέπει κανείς πόσο σχετική είναι η ταυτότητα των ανθρώπων. Αλλά κι από τον τίτλο ακόμα καταλαβαίνεις κι αυτό που κι εσύ λες: Εμείς που τα "βάζουμε" με τον κόσμο ταυτόχρονα είμαστε ο κόσμος για τους άλλους. Από τα χιλιάδες παιδιά με τα οποία ήρθα σε επαφή στο σχολείο πολύ λίγα είναι εκείνα που κατάλαβαν πως ο "κύριος" ήταν ένα παιδί ίσως και πιο τρομαγμένο από αυτά τα ίδια. Πάντα ήμουν ο "κύριος" και, πιθανώς, στα μάτια τους, ένας ενήλικας έτοιμος να τα κρίνει. Ένα κομμάτι του Κόσμου, απέναντι στο οποίο πρέπει να μιλάνε κάπως, να φέρονται κάπως, να ρυθμίζουν τη συμπεριφορά τους. Ήμουν ένα κομμάτι του "τι θα πει ο κόσμος;"!\nΜόνο όταν καταφέρναμε να διανύσουμε την ανάμεσα γέφυρα και συναντιόμασταν χανόταν αυτό και, εννοείται, τότε αρχίζαν τα ωραία για όλους :-)\nGiannis Pit 7 Οκτωβρίου 2018 - 6:09 μ.μ.\nΚατ' αρχήν κύριε Λι τι βλέπω ; "ΕΛΛΗ" ; ΚΙΝΗΜΑΤΟΓΡΑΦΟΣ ;\nΑντιλαμβάνεσαι φυσικά και γνωρίζεις απόλυτα τι ακριβώς φωτογραφίζεις και τι βαρύτητα έχει ο συγκεκριμένος Κινηματογράφος.\nΘυμάσαι τότε σε άλλες εποχές, που αποτελούσε "μπαμπούλα" για πολλούς σκοτεινούς κύκλους της "δημοκρατίας και του εθνικού κορμού" ;\nΌσον αφορά τον έτερο "Μπαμπούλα". Τον "κόσμο", τους "άλλους", αυτόν τον εφιάλτη θα έλεγα εγώ που σακάτεψε άπειρες ζωές, τον έχω ζήσει στο μεδούλι μου κύριε Λί.\nΣτέλνω τις καλησπέρες μου και τις ευχές μου για ένα όμορφο βράδυ Κυριακής.\nΔιονύσης Μάνεσης 8 Οκτωβρίου 2018 - 3:24 μ.μ.\nΘυμάμαι, κύριε Γιάννη. Λέτε να μη θυμάμαι; Εμβληματικός κινηματογράφος το "Έλλη" για πολλούς λόγους. Μικρό χωριό η Αθήνα και όσοι την έζησαν στα φοιτητικά-νεανικά τους χρόνια νομίζω δέθηκαν με τους λίγους και συγκεκριμένους χώρους που "είχαν κάτι να πουν". Και χαίρομαι που υπάρχει ακόμα και που κρατάει έναν - έστω - ήπιο χαρακτήρα και προφίλ.\nΤον έζησες τον Μπαμπούλα, ευτυχώς διεσώθης!\nΔιονύσης Μάνεσης 7 Οκτωβρίου 2018 - 6:19 μ.μ.\nΚΑΙ ΕΙΠΕΝ ΤΟ ΞΩΤΙΚΟ ΑΠΟ ΤΑΜΕΡΗ ΤΑ ΕΞΩΤΕΡΑ:\n"Μα τι Μπαμπούλας . Ο ΜΠΑΜΠΟΥΛΑΣ . Με όλα κεφαλαία .\nΚι οχι γιατί δεν μας αφήνει να κάνουμε αυτό που θέλουμε οχι οχι ,το χειρότερο είναι πως δεν μας αφήνει να μάθουμε ΤΙ στην ευχή πραγματικά θέλουμε . Είναι ο πιο διαστροφογόνος μπαμπούλας !\nΑυτή είναι πιστεύω η χειρότερη ζημιά (συνήθως )γιατί ξέρω καλά πως όταν μάθεις τι θέλεις και το ακολουθήσεις αυτή η "φωνή του κόσμου" σχεδόν εξαφανίζεται απ'τ'αυτιά σου .\nΚαι φυσικά δεν είναι το φρικιό η κυρά Κατίνα η κουτσομπόλα το ανίκητο τέρας .Αυτήν εύκολα την έχεις χε....\nΕκείνα τα άλλα "κανονικά" κοντινά πρόσωπα τα ενδεδυμένα την οικογενειακή -φιλική αγάπη είναι τα πιο επικίνδυνα κι ανίκητα . Εκείνοι οι Άλλοι Εμείς .... Μπαμπουλοδαρμένοι και Μπαμπουλοδέροντες σ'ένα βαθύ σκοτάδι έλλειψης αυτογνωσίας ....\nΑπαπαπααα κι έχει τόσο γλυκό φώς έξω αυτή την αριστουργηματική Κυριακή .\nΦιλιά αγάπης να διώχνουν τους μπαμπούλες "\nΔιονύσης Μάνεσης 8 Οκτωβρίου 2018 - 3:30 μ.μ.\nΌ,τι και να πω, εξωτικό ξωτικό, δε θα προσθέσει στα σημαντικά που γράφεις. Διαστροφογόνος, πραγματικά, και γι' αυτό που λες: αφού μας δυσκολεύει να καταλάβουμε τι πραγματικά θέλουμε εμείς οι ίδιοι. Κάτι σαν εκ των προτέρων αλλοίωση της προσωπικής μας ταυτότητας, δηλαδή. Διαμορφωνόμαστε - απ' αυτόν - προτού να το καταλάβουμε. Και μετά άντε στον αγώνα για αυτονομία και ανεξαρτησία!\nΑλλά .. με παρασέρνεις κι εμένα, βλέπεις. Κι αφού η αριστουργηματική Κυριακή έδωσε τη σκυτάλη σε μία εξίσου αριστουργηματική (μόνο από άποψη καιρού, δυστυχώς) Δευτέρα, άντε, να πηγαίνω κι εγώ, αφού έτσι κι αλλιώς, είπαμε, σιγά μην πρόσθετα και τίποτα!\nΥΓ. Αν δίναμε φιλιά και στους μπαμπούλες, λες να γινόταν τίποτα;\nMemaria 7 Οκτωβρίου 2018 - 8:48 μ.μ.\nΌταν ήμουν μικρή φοβόμουν τόσο πολύ αυτόν τον μπαμπούλα που έλεγα θα τον "σκοτώσω" μεγαλώνοντας, αλλά αποδείχτηκε πολύ σκληρός για να πεθάνει.\nΚαι σαν τον κύριο Λι κάνω στην άκρη και περιμένω να περάσει το "όποιο ζευγάρι"!\nΔιονύσης Μάνεσης 8 Οκτωβρίου 2018 - 3:49 μ.μ.\nΟ κύριος Λι σε κατανοεί απολύτως, Μαρία, και ταυτίζεται με το δράμα σου..Όταν έγραφα το κειμενάκι του, μου έλεγε "γράψε, γράψε παραδείγματα: στο σινεμά, όταν σηκώνεσαι, στο τρένο, όταν μπαίνεις, στην καινούρια αδιάφορη γνωριμία, στα ψώνια και στις συναλλαγές, ακόμα κι όταν περπατάς στους άγνωστους δρόμους.." Και λοιπά.\nΣταματημό δεν είχε. Του είπα ότι υπερβάλλει κι ότι αυτό αρχίζει να είναι μόνο προσωπικό και όχι κοινό πρόβλημα. Επέμενε. Με αυξομειώσεις, μου είπε, όλοι συναντάνε καθημερινά τον μπαμπούλα.\nΕε! Ακόμα στην άκρη είσαι; Πέρασε το ζευγάρι! :-)\nmaniaspirit 7 Οκτωβρίου 2018 - 9:58 μ.μ.\nxaxaxaxa είμαι αυτή η χαζούλα που από μικρή τόσο δα, ο Οποιοσδήποτε της έλεγε "τι θα πει ο κόσμος!" εκείνη απαντούσε ... "δηλαδή τι εννοείς δεν καταλαβαίνω!".\nΤι όμορφος που θα ήσουν μέσα στη βροχή να φωτογραφίζεις κύριε Λι :)\nΔιονύσης Μάνεσης 8 Οκτωβρίου 2018 - 3:56 μ.μ.\nΧα! Είσαι εκείνο το σπάνιον είδος που αναζητούν όλοι οι μουσειολόγοι, για να το τοποθετήσουν σε μια περίοπτη θέση, στο μουσείο! Πρόσεχε!\n(Αν και, εδώ που τα λέμε, σε φαντάζομαι ακόμα και μέσα από τη βιτρίνα να φωνάζεις στον κόσμο "εδώ είμαι, λοιπόν, γιααα να ακούσω τι έχετε να πείτε!")\nΥΓ. Έσταζε ολόκληρος ο Λι - οι φωτογραφίες του έλειπαν και άντε ν απελευθερώσει τα χέρια από τις τσάντες, άντε να ανοίξει το σακίδιο να πάρει το κινητό, άντε να προσπαθεί να κρατάει το χέρι του σταθερό. Άσε που περίμενε και το ζευγάρι να περάσει! :-)\nΧαιρετισμούς εκεί στα πέρα μέρη, στέλνουμε λίγη ζεστασιά να την έχετε για το χειμώνα.\nmaniaspirit 8 Οκτωβρίου 2018 - 9:24 μ.μ.\nπου να δεις σε τι τέρας μεταμορφωνόμουν όταν ο Καθένας τολμούσε να έχει το θράσος να μου εξηγήσει τι ακριβώς θα πει ο κόσμος ή τι συμβαίνει όταν ο κοσμάκις (με αυτό ακριβώς τον μαθηματικό τύπο εξουδετερώνουμε τους μπαμπουλες) αποφασίσει να μου εξηγήσει την κοντόφθαλμη ματιά του\nΈως και είμαι η άγνωστη κοπέλα του ζευγαρακίου που θα άφηνε τον ανήρ για να σου κρατήσει τις τσάντες αναγκάζοντας και τον ανήρ να σε βοηθήσει προκειμένου να μην με κλέψεις (τοσο σπάνια χαχαχαχα) ... ε ναι για να με προσέξεις θα σε βοηθούσα ... τι άλλο (μιλάμε για τον ορισμό της εγωίστριας ) :) :) :) :) Ξέρεις πόσο καιρό προσπαθώ να με προσέξεις? Βλέπεις... τόσο καιρό παρακολουθώ τους σχολιασμούς σου ... πόση Αξία κρύβουν θέε μου! Κάθε απάντηση σου ξεχωριστή, απόλυτα συγκεντρωμένη και συγκροτημένη Τα σέβη μου για τον τρόπο που χαρτογραφείτε του κάθε συνομιλητή σας (λατρεύω τις παρενθέσεις είναι το μικρό παιδί μέσα μας είναι η αγκαλιά)\nΣημείωση, μάλλον ο κύριος Λι σέβεται απίστευτα τα ζευγαράκια και σταματά ότι και αν κάνει για να περάσουν και κυρίως για να τα θαυμάσει :) :) :) :) :) :)\nΔιονύσης Μάνεσης 9 Οκτωβρίου 2018 - 9:11 π.μ.\nΧα! Θα ήθελα να ήμουνα κάπου από κοντά, όταν εξηγείς, να παρακολουθήσω την τεχνική σου!\nΑν και στις παρακολουθήσεις, βλέπω, κατά δήλωσή σου, ότι είσαι κι εκεί εξπέρ! Βρε παιδί μου, εκτός του ότι κοκκινίζω μ' αυτά που γράφεις, φοβάμαι μήπως, αν σε πιστέψει κανείς, θα πέσει και στο δικό μου κυνήγι, για να με βάλει σε καμιά άλλη βιτρίνα μουσείου ως σπανίου είδους σχολιαστή ή κάτι τέτοιο. ( Βέβαια, συγκεντρωμένα δεν τα λες. Εκμυστηρεύομαι ότι τα γράφω πάρα πολύ βιαστικά, τόσο που ούτε μια δεύτερη ματιά δεν τους ρίχνω και ξεφεύγουν και λάθη πληκτρολόγησης..)\nΓια τα ζευγαράκια πάντως το πέτυχες διάνα! Ο κύριος Λι χαίρεται και θαυμάζει τα ερωτευμένα ζευγαράκια. Θυμάμαι μια φορά που είχα μπει στο γραφείο του διευθυντή του Λυκείου. Είχε τσακώσει ένα ζευγαράκι, δυο συμπαθέστατα μικρά της Α΄λυκείου, λίγο ασχημούτσικα και τα δυο, και τα κατσάδιαζε, τα απείλησε "γιατί εδώ είναι σχολείο" κλπ, Τα έκανε και αισθανόντουσαν χάλια. Άφησα κάτι φωτοτυπίες και βγήκα, ενώ ο διευθυντής συνέχιζε την κατσάδα. Αυτός ο χρόνος έφτασε για να .. υιοθετήσω το ζευγαράκι, να το πετύχω σε ένα διάλειμμα και να τους πω ότι ο έρωτας δεν είναι κάτι κακό και, αν είναι αληθινός, είναι το ωραιότερο πράγμα του κόσμου και ότι δεν πρέπει να ντρέπονται κλπ. Χαμογελαστή λεπτομέρεια: Μετά από χρόνια τα συνάντησα στο δρόμο μαζί και πιασμένα χεράκι χεράκι. Δεν ήταν μαθητές δικοί μου - ήταν σε άλλο τμήμα. Τρέξαν και με φώναξαν, πάντως, και επέμεναν να με κεράσουν!\nΝα που χαρτογραφείτε κι εσείς επιτυχώς το συνομιλητή σας, λοιπόν!\nΜαρία Γ. 7 Οκτωβρίου 2018 - 11:40 μ.μ.\nΕκείνο το πήγαινε-έλα στο σχολείο κάθε μέρα που έπρεπε να διασχίσει την πλατεία και την αγορά που έσφυζε από κόσμο. Και για να επιβιώσει ένα παιδί, ένας έφηβος αξιοπρεπώς χωρίς να δεχτεί προσβολές και κάθε είδους ταπεινώσεις έπρεπε να συμμορφωθεί. Πώς μεγαλώνει έτσι ένα παιδί; Με πολύ θυμό.\nΚαλό ξημέρωμα κ. Λι :)\nΔιονύσης Μάνεσης 8 Οκτωβρίου 2018 - 4:02 μ.μ.\nΝαι, Μαρία, πόσο δίκιο έχεις. Κι αν δεν είναι θυμός, πάντως είναι αρνητικό συναίσθημα.\nΔες δυο λεπτομέρειες:\n1) Θα μπορούσε να νιώθει έτσι το παιδί ακόμα κι αν ποτέ δεν είχε ακούσει κανένα να σχολιάζει κάτι. Απλώς, ξέρει ότι "ο κόσμος" σχολιάζει.\n2) Δεχόμαστε κάπως σα φυσικό οι μεγάλοι να κρίνουν και οι μικροί να κρίνονται. Για κάποιους λίγο ασαφείς λόγους δίνουμε το δικαίωμα της κριτικής στους μεγάλους και δεν το πολυεπιτρέπουμε στους μικρούς. Fair?\nΑρτίστα του βωβού 8 Οκτωβρίου 2018 - 8:48 μ.μ.\nΜε έχει πιάσει μια συγκίνηση τώρα, που βλέπω τον κινηματογράφο Έλλη, καθώς ήμουν θαμών της αιθούσης, κατά το παρελθόν, πριν μεταναστεύσω για λόγους εργασίας εις το ειδυλλιακό Άργος!\nΜε την απειλή των "άλλων" και του "κόσμου" μεγάλωσα και ήταν πάρα πολύ καταπιεστικό κι έτσι δεν έκανα ποτέ κουβέντα γι αυτούς στον νεαρό απόγονό μου.\nΤώρα πώς εκείνος γυρνάει συχνά-πυκνά και μου λέει "Τι θα πει κι ο κόσμος;", δεν το έχω καταλάβει και φοβούμαι ούτε πρόκειται!\nΕιλικρινά αναρωτιέμαι πώς μου βγήκε έτσι αυτό το παιδί!\nΑλλά τι να πει κανείς; Παιδιά...\nΚαλή εβδομάδα κύριε Μάνεση!\nΔιονύσης Μάνεσης 9 Οκτωβρίου 2018 - 8:51 π.μ.\nΘαμών; Ένα από τα κεφάλια που με δυσκόλευαν να δω τους υπότιτλους, ίσως, ε; Χμ..\nΚαι εσύ καλά έκανες με το νεαρό απόγονο. Όμως, αυτό ακριβώς είναι το θέμα: Αυτή η "ιδέα" του κόσμου, των άλλων, φαίνεται ριζωμένη μέσα μας, έτσι που να μην ξέρουμε από πού "μας βγαίνει έτσι"..\nΤέλος πάντων, ας μην επεκταθώ και με διαβάζουν κι άλλοι και τι θα πουν κλπκλπ..\nΚαλή βδομάδα και εις το ειδυλλιακόν Άργος.\nΑρτίστα του βωβού 9 Οκτωβρίου 2018 - 12:19 μ.μ.\nΑν σας εμπόδιζε μία κυρία που είχε τα μαλλιά της μαζεμένα σε κότσο τύπου "κυψέλη μελισσών" (παραθέτω σύνδεσμο με αυτό το χτένισμα πιο κάτω), τότε ναι, ήμουν εγώ.\nΜα τι να έκανα; Ήταν τάση της μόδας την εποχή εκείνη!\nΔιονύσης Μάνεσης 10 Οκτωβρίου 2018 - 8:47 π.μ.\nΧαχαχα! Έδινε και ύψος, άλλωστε, ε;\nΛες γι' αυτό να θυμάμαι το "Έλλη" με κάποιες κολώνες στη μέση;;\nΑρτίστα του βωβού 10 Οκτωβρίου 2018 - 5:10 μ.μ.\nMarina Tsardakli 8 Οκτωβρίου 2018 - 11:07 μ.μ.\nΉμουν στην εφηβία όταν είχα διαβάσει τη φράση του Ζαν-Πολ Σαρτρ: Η κόλαση είναι οι άλλοι!\nΚάπου εκεί, συνειδητοποίησα και τη βαρύτητα της. Αν αφήσεις να σε επηρεάσει αυτός ο μπαμπούλας που είναι η γνώμη των άλλων ίσως και να μιλάμε όντως για κόλαση.\nΓια εμένα έχει μεγάλη σημασία το εξής: Ο κόσμος δεν είναι κοντά μου ούτε στις χαρές και κυρίως ούτε στις λύπες μου. Γιατί να με νοιάζει η άποψη του;\nΚάπως έτσι λοιπόν, με όπλο την λογική μου και πολύ κουβέντα με τον εαυτό μου, σταμάτησα να βάζω πρόσωπα στους "άλλους" και τους άφησα απρόσωπους, στο background!\nΠολύ ωραία κουβέντα ανοίξαμε!\nΔιονύσης Μάνεσης 9 Οκτωβρίου 2018 - 8:55 π.μ.\nΗ λογική σου ανάλυση πολύ απλή και .. λογική. Μακάρι να νικούσε πάντα έτσι εύκολα η λογική (και) σ' αυτό το θέμα. Νομίζω ότι υπεισέρχονται και πολλοί προσωπικοί, ψυχολογικοί παράγοντες, που, όσο να'ναι, το μπερδεύουν το πράγμα. Εσύ δείχνεις δύναμη και μπορείς και τους .. "τσουβαλιάζεις" στο background, για άλλους φαίνεται να μην είναι πολύ εύκολο.\nΝαι, του κ. Λι του αρέσουν σχεδόν όλες οι κουβέντες! :-)\nfish eye 9 Οκτωβρίου 2018 - 1:41 μ.μ.\nΗ αλήθεια είναι κύριε Λι, πως τα παλιότερα χρόνια, απειληθήκαμε σε μεγάλο βαθμό από αυτούς τους μπαμπούλες, κυρίως μέσω των γονιών μας. Το σςςς μη φωνάζεις, σ΄ ακούει ο κόσμος, μόλοις υψώσω την φωνή μου, το ακούω ακόμη από την ογδοντάχρονη τώρα πια μητέρα μου. Και δεν το κρύβω πως σε ένα βαθμό, άλλοτε μικρό και ευτυχώς σπανίως μεγάλο, έχουν τρυπώσει μέσα μας.\nΩς αντιστάθμισμα όμως θέλω να πω πως ευτυχώς δεν μεγαλώσαμε μ΄ αυτούς τα παιδιά μας. Θέλω να πιστεύω ότι εδώ και αρκετά χρόνια, έχει εκλείψει αυτό το ''τι θα πει ο κόσμος'' από τους νεώτερους. Εσείς τι λέτε; Όχι;\nΔιονύσης Μάνεσης 10 Οκτωβρίου 2018 - 8:45 π.μ.\nΓεια σου, αεράκι.\nΚι εγώ τα ίδια θέλω να πιστεύω. Πιστεύω, όμως, ταυτόχρονα, ότι όσο κι αν αλλάζουν οι εποχές, η βαθεία δομή του ανθρώπου μάλλον δεν αλλάζει. Κομμάτι της κακώς ή καλώς εννοούμενης κοινωνικότητας, ο άνθρωπος ζει σε συνεχή σύγκριση με τους άλλους, σε συνεχή "συνδιαλλαγή" μαζί τους. Κατά κάποιον τρόπο δεν είναι δυνατό να τους αγνοεί. Η θέση του στην κοινωνία καθορίζεται (και) απ' αυτούς.\nΒέβαια, οι μεγαλουπόλεις βοηθάνε στο ξεπέρασμα της αντίληψης που κουβεντιάζουμε. Νομίζω πως και σήμερα ακόμα, στις μικρότερες κοινωνίες, η αίσθηση του κοινωνικού ελέγχου που φέρουμε είναι ισχυρή.\nΕυτυχώς, βέβαια, δε μεγαλώσαμε τα παιδιά μας έτσι. Πόσοι όμως από μας δεν αισθάνονται μια πίεση, όταν τα παιδιά τους ξεφεύγουν από τον "κανόνα" που επικρατεί, από το "μέσο όρο" της εικόνας, των συμπεριφορών, των αντιλήψεων. Σκέφτομαι αν πίσω από αυτό το άβολο συναίσθημα των γονιών, κρύβεται η απαρέσκεια από την αρνητική κοινωνική κριτική που αισθάνονται ότι ασκείται.\nΛέω..Μήπως ξέρω κι εγώ;\nΠολύ σ' ευχαριστώ, fish eye, για την ωραία κουβέντα. Μια καλή μέρα.\nFakida 20 Οκτωβρίου 2018 - 4:06 μ.μ.\nΠολλά θα πει ο κόσμος. Και θα πει είτε σε βλέπει είτε όχι. Οπότε, αφού θα πει που θα πει, κάνε το να το ευχαριστηθεί η ψυχούλα σου, βρε αδερφέ! Τουλάχιστον να βγει και κάτι καλό. Αμάν με τους εκβιασμούς και τους ψυχαναγκασμούς που τους κουβαλάμε καμιά φορά χωρίς καν να το πάρουμε χαμπάρι. Αυτή η μανία να είμαστε όλοι οι ίδιοι, αυτή η επιμονή να κόβουν τα φτερά αν διαφέρουν από των υπολοίπων στο σχήμα ή στο πλάτος... Και τελικά πόσο σωστό ή αληθινό είναι να κάνουμε ή να μην κάνουμε κάτι με μόνο κριτήριο τη γνώμη των άλλων. Εμείς ποιοι είμαστε τελικά;\nΒρε, αφού θα πουν που θα πουν, κάνε το το ρημάδι να το φχαριστηθείς! (ε, αρκεί να μην βλάπτει κάποιον, ε; Είπαμε)\nΣας ασπάζομαι σταυρωτά. (μην με πει ο κόσμος αγενή!)\nΔιονύσης Μάνεσης 20 Οκτωβρίου 2018 - 10:29 μ.μ.\nΣαν καλά να τα λες. Αυτό πού το βάζεις; Έτσι κι αλλιώς θα πουν, ακόμα κι αν δε δουν, δεν ακούσουν. Οπότε, ναι, ας αφιερώσουμε:\nΥΓ. Μόνο, ρε παιδί μου, όσο σκέφτομαι ότι είμαι κόσμος κι εγώ.. Φτου, μπέρδεμα!\nΥΓ2. Εύχομαι να είσαι καλά, Φακίδα, και μη σε νοιάζει καθόλου για επισκέψεις. Μη σε μέλει, που λέει και το παραπάνω τραγούδι!


About: Κλάση Φρεγατών Kortenaer\nAn Entity of Type : Ελληνικό Πολεμικό Ναυτικό, from Named Graph : http://el.dbpedia.org, within Data Space : el.dbpedia.org\nΟι φρεγάτες τύπου Kortenaer (αναφέρονται και ως Standard ή τύπου S) του Ολλανδικού Ναυτικού κατασκευάστηκαν ως γενικής χρήσης φρεγάτες, ικανές για αντιαεροπορικό, ανθυποβρυχιακό πόλεμο και πόλεμο επιφανείας. Για την πρόωση τους χρησιμοποιείται το σύστημα COGOG (Combined gas or gas). Δέκα πλοία κατασκευάστηκαν από τα ναυπηγεία de Schelde του Vlissingen και δύο από τα ναυπηγεία Wilton Fijenoord του Ρόττερνταμ μεταξύ του 1978 και του 1982. Από αυτά μόνο 10 πλοία υπηρέτησαν στο Ολλανδικό Ναυτικό.\nΟι φρεγάτες τύπου Kortenaer (αναφέρονται και ως Standard ή τύπου S) του Ολλανδικού Ναυτικού κατασκευάστηκαν ως γενικής χρήσης φρεγάτες, ικανές για αντιαεροπορικό, ανθυποβρυχιακό πόλεμο και πόλεμο επιφανείας. Για την πρόωση τους χρησιμοποιείται το σύστημα COGOG (Combined gas or gas). Δέκα πλοία κατασκευάστηκαν από τα ναυπηγεία de Schelde του Vlissingen και δύο από τα ναυπηγεία Wilton Fijenoord του Ρόττερνταμ μεταξύ του 1978 και του 1982. Από αυτά μόνο 10 πλοία υπηρέτησαν στο Ολλανδικό Ναυτικό. Οι υπόλοιπες 2 φρεγάτες πουλήθηκαν στο Ελληνικό Πολεμικό Ναυτικό ενώ βρισκόταν ακόμα υπό κατασκευή και αντικαταστάθηκαν από 2 φρεγάτες τύπου Jacob van Heemskerck class, οι οποίες ουσιαστικά αποτελούν την έκδοση αντιαεροπορικού πολέμου (AAW) των φρεγατών τύπου Kortenaer. 8 παρόμοια πλοία κατασκευάστηκαν από τη Γερμανία κατά την ίδια περίοδο, ως φρεγάτες τύπου Bremen (F-122).Μέχρι το 2003 όλα τα πλοία αυτού του τύπου του Ολλανδικού Ναυτικού είχαν πωληθεί στο Ελληνικό Πολεμικό Ναυτικό και το Ναυτικό των Ηνωμένων Αραβικών Εμιράτων. Τα δύο πλοία που κατασκευάστηκαν για το Ελληνικό Πολεμικό Ναυτικό το 1981 είναι οι φρεγάτες Έλλη και Λήμνος, οι οποίες έγιναν γνωστές ως φρεγάτες τύπου Έλλη και φέρουν διαφορετικό εξοπλισμό και οπλισμό από τα Ολλανδικά πλοία. Το Ιρανικό Ναυτικό είχε παραγγείλει 8 τροποποιημένα πλοία αλλά το συμβόλαιο ακυρώθηκε μετά την Ιρανική Επανάσταση.\nΣύστημα COGOG .\ndbpedia:Κλάση Φρεγατών Kortenaer


ΒΑΝΔΑΛΙΣΜΟΙ. ΤΡΟΜΟΚΡΑΤΙΚΟ ΧΤΥΠΗΜΑ ΣΤΗΝ “Ε.ΣΥ. ΠΕΡΙΣΤΕΡΙΟΥ 2” ΜΕ ΠΕΤΡΕΣ ΚΑΙ ΕΜΠΡΗΣΤΙΚΟΥΣ ΜΗΧΑΝΙΣΜΟΥΣ. ΤΟ ΑΝΘΕΛΛΗΝΙΚΟ ΚΑΘΕΣΤΩΣ ΕΧΕΙ ΧΑΣΕΙ ΠΑΝΤΕΛΩΣ ΤΗΝ “ΨΥΧΡΑΙΜΙΑ” ΤΟΥ !!! Ο ΠΟΛΙΤΙΚΟΣ ΦΟΡΕΑΣ ΤΟΥ ΕΘΝΟΥΣ ΤΩΝ ΕΛΛΗΝΩΝ “ΕΛΛΗΝΩΝ ΣΥΝΕΛΕΥΣΙΣ” ΕΠΕΡΧΕΤΑΙ ΑΚΑΘΕΚΤΟΣ ΚΑΙ ΘΑ ΣΑΡΩΣΕΙ ΤΟ ΑΝΘΕΛΛΗΝΙΚΟ ΚΑΘΕΣΤΩΣ ΣΠΑΖΟΝΤΑΣ ΤΙΣ ΑΛΥΣΙΔΕΣ ΔΟΥΛΕΙΑΣ ΤΩΝ ΕΛΛΗΝΩΝ !!! – ΑΛΦΕΙΟΣ ΠΟΤΑΜΟΣ\nΑΡΤΕΜΗΣ ΣΩΡΡΑΣ ΔΗΜΟΙ ΔΗΜΟΚΡΑΤΙΑ ΕΛΛΑΔΑ ΕΛΛΗΝΙΣΜΟΣ ΕΝΕΡΓΟΙ ΠΟΛΙΤΕΣ ΝΕΑ ΤΑΞΗ ΠΡΑΓΜΑΤΩΝ ΝΤΟΚΟΥΜΕΝΤΑ ΠΟΛΙΤΙΚΗ ΠΟΛΙΤΙΚΟΣ ΦΟΡΕΑΣ "Ε.ΣΥ."\nΕτικέτα: ανθέλληνεςαντιδράσειςΑρτέμης ΣώρραςΓενοκτονίεςΔΗΜΟΙΔΗΜΟΚΡΑΤΙΑΔόλοςΕλλάδαΈλληνεςΕλληνισμόςΕΝΕΡΓΟΙ ΠΟΛΙΤΕΣΕπικαιρότηταεσχάτη προδοσίακαταστροφέςκόμματαλαμόγια πολιτικοίΠαγκοσμιοποιητέςΣΥΝΕΛΕΥΣΗ Ε.ΣΥ.συνομωσίεςΧάζαροι


Ζεστό περιβάλλον και κέφι - Κριτικές για Ακορντεον , Αθήνα, Ελλάδα - TripAdvisor\nΑκορντεον : Εστιατόρια στην περιοχή\nΕστιατόρια σε Υγιεινή για: Σύνταγμα\nΔραστηριότητες κοντά σε: Ακορντεον\nΖεστό περιβάλλον και κέφι - Ακορντεον\n“Ζεστό περιβάλλον και κέφι”\nΚριτική για: Ακορντεον\nΧριστοκοπιδου 7 | Ψυρρη, Αθήνα 105 54, Ελλάδα (Ψυρρή/Γκάζι)\nΝο 217 από 2.811 Εστιατόρια για: Αθήνα\nΠεριγραφή: Μουσικό μεζεδοπωλείο με ζωντανή μουσική, υπέροχο φαγητό και πολλά χαμόγελα !!!!!!\nΖεστό περιβάλλον και κέφι\nΈνας χώρος απλός και ζεστός με καλό φαγητό , ένα καλό ακορντεόν , ακορντεονίστας με μπρίο και μια εξαιρετική τραγουδίστρια . Πήγαμε συστημένοι αλλά προσωπικά δεν φαντάστηκα πόσο όμορφα θα περνούσαμε . Στήθηκε και ο χορός και όλοι γίναμε μια παρέα . Αξίζει τον κόπο και τα χρήματα .\nΡωτήστε το χρήστη Alexandra S για το Ακορντεον\n10 - 14 από 131 κριτικές\nΜια ομορφη οτα στην νυχτερινη Αθηνα\nΗυπεροχη ποιοτικη μουσικη η γλυκεια φωνη της Πεπης το γευστικοτατο φαγητο ο ζεστος φιλόξενος χωρος και οι προσιτες τιμες κανουν το ΑΚΟΡΝΤΕΟΝ την καλυτερη επιλογή για την βραδυνη η απογευματινη σας διασκεδαση\nΡωτήστε το χρήστη Despoina M για το Ακορντεον\nΈνα ακορντεόν, μία φωνή και ένα μαγαζί όλο κέφι. Εδώ, κατάλαβα, πως με δύο μόνο ξεχωριστές προσωπικότητες, μπορείς να περάσεις μια έξοχη λαϊκή βραδιά με ζωντανή μουσική.\nΡωτήστε το χρήστη Stella A για το Ακορντεον\nΑρκετά ακριβό μαγαζί\nΤο μαγαζί ηταν αρκετά ακριβο, η ποιότητα των φαγητό ηταν καλη αλλα η ποσότητα ηταν μετρημένη. Ενα μέτριο μαγαζί χώρος κατι ιδιαίτερο. Οι μουσικοί ηταν αξιοπρεπέστατοι.\nΡωτήστε το χρήστη gkellyf για το Ακορντεον\n1 Ευχαριστούμε, gkellyf\nΦανταστικό μαγαζί !!!!\nΤέλεια φαγητά και φανταστική μουσική !!!! Συγχαρητήρια !!! Τα κρέατα πολύ νόστιμα εξαιρετικές σαλάτες πολύ καλές τιμές και καθαρά ποτά !!!!\nΡωτήστε το χρήστη alexaL5486ZX για το Ακορντεον\nΑκορντεον : Οι ταξιδιώτες που ενδιαφέρθηκαν γι' αυτό το μέρος είδαν επίσης\nΤο Κρασσοπούλιο του Κοκκόρα\nΑκορντεον : Έχετε πάει; Μοιραστείτε τις εμπειρίες σας!


Ο Δένδιας στη Σερβία: Οι τουρκικές βλέψεις στα Βαλκάνια και η οδός Ιωάννη Καποδίστρια στο Βελιγράδι | newsbreak\nΟ Δένδιας στη Σερβία: Οι τουρκικές βλέψεις στα Βαλκάνια και η οδός Ιωάννη Καποδίστρια στο Βελιγράδι\n5-04-2021 • 23:48μμ\nΣυνεργασία, φιλία και Τουρκία στην ατζέντα\nΟλοκληρώθηκε η επίσημη επίσκεψη του Νίκου Δένδια στη Σερβία όπου συνάντησε την… ελίτ της πρώην γιουγκοσλαβικής χώρας, είχε τριμερή συνάντηση (παρών και ο Κύπριος ΥΠΕΞ Νίκος Χριστοδουλίδης) για θέματα συνεργασίας, ανέλυσε λεπτομερώς την κατάσταση με την Τουρκία (για μεταναστευτικό και «εισβολή» στα Βαλκάνια) και ενημερώθηκε ότι δρόμος του Βελιγραδίου μετονομάστηκε σε Ιωάννης Καποδίστριας, προς τιμήν των 200 ετών από την ελληνική επανάσταση.\nΟ πρώτος ξένος πολιτικός που συνάντησε ο Πατριάρχης Σερβίας Πορφύριος μετά την ενθρόνιση του\nΟ Έλληνας υπουργός Εξωτερικών ολοκληρώνοντας την επίσκεψή του έγινε δεκτός από τον Πατριάρχη Σέρβίας, Πορφύριο.\nΟ Πατριάρχης Πορφύριος εξήρε και το γεγονός ότι οι Έλληνες πολιτικοί δεν παραλείπουν να επισκεφτούν το Πατριαρχείο σε κάθε ταξίδι τους στην Σερβία. Επισήμανε δε, το γεγονός ότι ο κ. Δένδιας είναι ο πρώτος ξένος πολιτικός με τον οποίο συναντάται από την ενθρόνιση του στις 19 Φεβρουαρίου.\nΣτον ανδριάντα του Ρήγα Φεραίου και στον μεγαλύτερο ορθόδοξο ναό στον κόσμο\nΟ υπουργός Εξωτερικών επισκέφθηκε, επίσης, τον νεόδμητο ναό του Αγίου Σάββα στο Βελιγράδι, που είναι ο μεγαλύτερος ορθόδοξος ναός στον κόσμο και δήλωσε εντυπωσιασμένος από την εικονογράφηση του.\nΟ κ. Δένδιας συνοδευόμενος από τον υπουργό Αγροτικής Ανάπτυξης και Τροφίμων, Σπήλιο Λιβανό, επισκέφτηκαν και αγροτική φάρμα που αποτελεί πρότυπο στην εκτροφή γαλακτοφόρων ζώων.\nΣυγχαρητήρια σε Βούτσιτς για τον εμβολιασμό και στήριξη σε όλα τα μέτωπα\nΟ Έλληνας υπουργός Εξωτερικών συναντήθηκε με τον Πρόεδρο της Σερβίας Αλεξάνταρ Βούτσιτς στο προεδρικό μέγαρο και τον διαβεβαίωσε ότι η Ελλάδα θα συνεχίσει να υποστηρίζει σθεναρά την ευρωπαϊκή ολοκλήρωση της Σερβίας, επισημαίνοντας ότι «η ταχύτερη δυνατή ολοκλήρωση όλων των χωρών των Δυτικών Βαλκανίων στην ΕΕ, αποτελεί εγγύηση για την εδραίωση της σταθερότητας στην περιοχή».\nΟ Σέρβος Πρόεδρος από την πλευρά του επισήμανε ότι εκτιμά ιδιαίτερα την στάση αρχής που επιδεικνύει η Ελλάδα στην υποστήριξη της ευρωπαϊκής ολοκλήρωσης της Σερβίας. Τόνισε ότι στην περιοχή των Βαλκανίων, απαραίτητη προϋπόθεση για την σταθερότητα και την ασφάλεια αποτελεί η αφοσίωση στην ανάπτυξη σχέσεων καλής γειτονίας.\nΗ οδός Ιωάννη Καποδίστρια και η Κέρκυρα\nΚατά τις δηλώσεις του Νίκου Δένδια με τον Σέρβο ομόλογό του Νίκολα Σελάκοβιτς, ο Έλληνας ΥΠΕΞ στάθηκε στη μετονομασία δρόμου στη σερβική πρωτεύουσα: «Μια πόλη που είναι συνδεδεμένη ήδη με την ελληνική ιστορία μέσω του Ρήγα Φεραίου και με μεγάλη χαρά και ευγνωμοσύνη άκουσα την πρότασή σας, αγαπητέ κ. Υπουργέ, αγαπητέ Nikola, για τη μετονομασία ενός δρόμου στο Βελιγράδι σε οδό Ιωάννη Καποδίστρια. Για μας αυτό είναι μια εξαιρετική χαρά και μια εξαιρετική τιμή».\nΚαι συνέχισε με αναφορά στην αγαπημένη του Κέρκυρα: «Και όπως ξέρετε, άλλωστε, ο Ιωάννης Καποδίστριας γεννήθηκε, κατάγεται από την Κέρκυρα, όπως και εγώ. Το «νησί της σωτηρίας», ένα νησί το οποίο είναι άρρηκτα συνδεδεμένο με τη σερβική ιστορία, με την έδρα της εξόριστης σερβικής κυβέρνησης στον Α΄ Παγκόσμιο Πόλεμο και ενός μεγάλου τμήματος του σερβικού στρατού».\nΟ Έλληνας ΥΠΕΞ στάθηκε και στην παρουσία των ελληνικών επιχειρήσεων και επενδύσεων στη Σερβία: «Επίσης, συζητήσαμε για τη σημαντική οικονομική παρουσία της Ελλάδας στην Σερβία. Οι ελληνικές επενδύσεις στη Σερβία είναι μεταξύ 2,5 και 3 δισεκατομμυρίων Ευρώ, αλλά αυτή είναι η βάση. Μετά τη 10χρονη κρίση, η Ελλάδα επανέρχεται στην περιοχή μας, στα Βαλκάνια. Θέλουμε οι ελληνικές επιχειρήσεις να έρθουν και να επενδύσουν εδώ στη Σερβία. Μου λένε ότι έχουν δημιουργήσει οι ελληνικές επενδύσεις 25.000 θέσεις εργασίας. Θα θέλαμε να φτάσουμε σε ένα σημείο να έχουμε δημιουργήσει 100.000 θέσεις εργασίας στη Σερβία».\nΓια να συνεχίσει μιλώντας για εμβάθυνση της συνεργασίας και σε άλλους σημαντικούς τομείς: «Επιθυμούμε να μεγαλώσουμε, να εμβαθύνουμε τις οικονομικές μας σχέσεις και το εμπόριο μας, όπως επίσης τη συνεργασία μας σε τομείς σημαντικούς, όπως η ενέργεια και όπως η άμυνα. Ειδικά για την ενέργεια συζητήσαμε μαζί πώς θα μπορέσουμε να ενισχύσουμε τη διασύνδεση των χωρών της περιοχής. Και όσον αφορά στις μεταφορές, σας πρότεινα – και ευχαριστώ που το δεχτήκατε – να υπάρξει τριμερής συνάντηση μεταξύ ημών και της Βόρειας Μακεδονίας για να συζητήσουμε τη διασυνδεσιμότητα της περιοχής μας».\nΣε ότι αφορά την Τουρκία, ο Νίκος Δένδιας μίλησε για τις βλέψεις της στην περιοχή και στάθηκε και στις προκλήσεις, αλλά και την προγραμματισμένη επίσκεψή του στην Άγκυρα.\n«Άκουσα με πολύ μεγάλη προσοχή τα όσα ειπώθηκαν για την Βοσνία και Ερζεγοβίνη, την οποία επίσης είχα επισκεφτεί πρόσφατα και η οποία επίσης αποτελεί τμήμα της βαλκανικής αρχιτεκτονικής. Και για την οποία θα θέλαμε ένα σταθερό, βέβαιο, ευρωπαϊκό μέλλον. Και εκεί είμαστε στην απόλυτη διάθεσή σας, κύριε Υπουργέ, για συνεργασία και για βοήθεια, με όποιο τρόπο μπορούμε. Δεν μπορούμε να επιτρέψουμε η Βοσνία Ερζεγοβίνη να γίνει μια μαύρη τρύπα στη μέση της Ευρώπης», είπε χαρακτηριστικά.\nΚαι συνέχισε: «Επίσης, παρατηρούμε εμείς από την ελληνική πλευρά, τις τουρκικές βλέψεις στην ευρύτερη περιοχή μας και την προσπάθεια που κάνει η Τουρκία με τη χρήση οικονομικών, θρησκευτικών και πολιτιστικών μέσων, να προσεταιρισθεί χώρες της περιοχής και ιδιαίτερα τον μουσουλμανικό πληθυσμό. Είναι ένα ζήτημα το οποίο πάντοτε έχει την προσοχή μας».\nΚαταλήγοντας αναφέρθηκε στον εξτρεμισμό και στην επίσκεψή του στην Τουρκία: «Εμείς πιστεύουμε ότι οι πληθυσμοί, οι άνθρωποι και οι κοινωνίες είναι πάντα γέφυρες συνεργασίας. Γέφυρες συνεργασίας για την ειρήνη και την ασφάλεια, για την προώθηση των ανθρωπίνων δικαιωμάτων, για την προώθηση των ανθρωπίνων αξιών. Και όχι βέβαια για την προώθηση οποιουδήποτε είδους εξτρεμισμού, φανατισμού ή μισαλλοδοξίας. Σας είπα ήδη κατ’ ιδίαν ότι έχω την πρόθεση να μεταβώ στην Άγκυρα τις αμέσως προσεχείς μέρες, την επόμενη εβδομάδα, βεβαίως όμως υπό προϋποθέσεις, ότι θα υπάρχει το κατάλληλο κλίμα. Ότι η Τουρκία δεν θα προβεί σε τέτοιες προκλητικές ενέργειες που θα εμποδίσουν αυτή μου την επίσκεψη. Ευελπιστούμε, λοιπόν, ότι η τουρκική πλευρά αυτή τη φορά θα απέχει από τέτοιες ενέργειες».\nΗ τριμερής με την Κύπρο\nΓια το σκοπό της τριμερούς συνάντησης στο Βελιγράδι με την Κύπρο και τη Σερβία φυσικά, αλλά και τη σημασία της, ο Έλληνας ΥΠΕΞ ανέφερε: «Επίσης, για όσους μας ρωτούν ποια είναι η βάση αυτών των συναντήσεων, το πράγμα είναι πάρα πολύ απλό. Θα σας πω ένα παράδειγμα, εδώ και λίγες εβδομάδες, διοργανώσαμε στην Αθήνα το Φόρουμ Φιλίας. Ήταν η Κύπρος, η Ελλάδα, η Αίγυπτος, η Σαουδική Αραβία, τα Εμιράτα και η Γαλλία. Και η λογική ήταν να υπάρχουν μαζί σε ένα χώρο, χώρες οι οποίες ασπάζονται τις αρχές του Διεθνούς Δικαίου, συμπεριλαμβανομένου και του Δικαίου της Θαλάσσης. Και ευχαριστώ θερμά τον Σέρβο Υπουργό, γιατί πριν από λίγο, στο πλαίσιο της συνεννόησής μας, καλωσόρισε και τη συμφωνία της Ελλάδας με την Αλβανία, όσον αφορά τον τρόπο του καθορισμού του θέματος του καθορισμού των θαλασσίων ζωνών μέσα από το πλαίσιο του διεθνούς δικαίου».\nΚαι κατέληξε: «Το διεθνές δίκαιο είναι το πλαίσιο: πάνω σε αυτό χτίζουμε τις φιλίες μας, τις σχέσεις μας με τις άλλες χώρες. Και βέβαια, πρέπει να πω ότι είναι ιδιαίτερα εύκολο όταν συζητάμε με μια χώρα, όπως η Σερβία, με την οποία η ιστορία μας έχει σε μεγάλο βαθμό ταυτιστεί μέσα στο πλαίσιο των αιώνων. Έχουμε βρεθεί πάρα πολλές φορές ο ένας δίπλα στον άλλο σε εξαιρετικά δύσκολες στιγμές».\nΟι προοπτικές ανάπτυξης της πολυμερούς συνεργασίας Ελλάδας-Σερβίας είναι πάρα πολλές, με τον κ. Δένδια να επικεντρώνεται σε τρεις τομείς:\n«Την ενέργεια, καταρχήν. Εμείς αναζητούμε την ενεργειακή ασφάλεια με τη δημιουργία εναλλακτικών πηγών και εναλλακτικών οδών και στο πλαίσιο αυτό υποστηρίζουμε τον σχεδιαζόμενο διασυνδετήριο άξονα Σερβίας-Βουλγαρίας, ο οποίος θα συνδεθεί με τον άξονα Βουλγαρίας-Ελλάδας και κατά συνέπεια με τον TAP. Όπως ξέρετε, διαθέτουμε ήδη έναν σταθμό υγροποιημένου φυσικού αερίου και έχουμε ξεκινήσει την κατασκευή μιας πλωτής μονάδας αεριοποίησης φυσικού αερίου, τα οποία μπορούν να συνεισφέρουν σημαντικά στη σερβική προσπάθεια για πρόσβαση και από άλλες πηγές. Νομίζω ότι είναι σημαντικό όλες οι χώρες των Βαλκανίων να έχουν πολλαπλές δυνατότητες.\nΤο θέμα που μας απασχολεί όλους είναι, επίσης, το μεταναστευτικό. Ετέθη σήμερα στη συζήτηση, το θέτουμε και δημοσίως. Τόσο εμείς, όσο και η Κύπρος είμαστε στην πρώτη γραμμή της Ανατολικής Μεσογείου ως προς στις μεταναστευτικές ροές προς την Ευρωπαϊκή Ένωση. Επ’ αυτού, νομίζω ότι υπάρχει ένας σαφής χώρος για ανάγκη πλήρους συμμόρφωσης της Τουρκίας με τη Συμφωνία του 2016. Η Τουρκία έχει την υποχρέωση καταρχήν να ελέγχει τις μεταναστευτικές ροές από το έδαφος της και από εκεί και πέρα να δέχεται τις επιστροφές από την Ε.Ε. Νομίζω ότι η Τουρκία πρέπει να ενισχύσει τον έλεγχο των συνόρων της και να ανταποκριθεί πλήρως σε αυτή τη Συμφωνία».


Ξανά σε λειτουργία οι κάμερες στις λεωφορειολωρίδες - Paraskhnio.gr\n17/09/2019 8:30 πμ\n19/05/2019 10:31 πμ\nΓια να βελτιωθεί ο χρόνος των δρομολογίων των λεωφορείων του ΟΑΣΑ, ο οργανισμός αποφάσισε να ξανά θέσει σε λειτουργία τις κάμερες των λεωφορειολωρίδων.\nΜε αυτό τον τρόπο θα μπει ένα τέλος στο μπάχαλο με τους παραβάτες που επιλέγουν τη συγκεκριμένη λωρίδα προκειμένου να αποφύγουν την κίνηση, ταλαιπωρώντας και εκνευρίζοντας το επιβατικό κοινό. Να ενημερώσουμε πως ήδη έχει υπογραφεί σύμβαση με εταιρία για τον έλεγχο και την συντήρηση των εξοπλισμού που υπάρχει.\nΗ εταιρεία θα καταγράφει τις παραβάσεις και στη συνέχεια θα τις προωθεί στον ΟΑΣΑ με φωτογραφίες αυτοψίας από κάθε σημείο προκειμένου να επιβληθεί το σχετικό πρόστιμο. Υπενθυμίζεται ότι το ωράριο λειτουργίας των λεωφορειολωρίδων ισχύει από Δευτέρα έως Παρασκευή από 06:00 έως 21:00 και το Σάββατο από 06:00 έως 16:00 ενώ οι λεωφορειολωρίδες αντίθετης ροής λειτουργούν ολόκληρο το 24ωρο.\nΝα σημειώσουμε ότι το πρόστιμο για τους παραβάτες ανέρχεται στα 200€ και στις ακραίες περιπτώσεις που κάποιος σταθμεύσει πάνω στις λεωφορειολωρίδες το πρόστιμο πολλαπλασιάζεται και το αμάξι παραλαμβάνει γερανός.\nTagsκίνηση λεωφορεία λεωφορειολωρίδες ΟΑΣΑ Τρόλεϊ\n17/09/2019 8:00 πμ\n17/09/2019 7:30 πμ\nΣΟΚ στα Πατήσια: Επιχείρησε να ληστέψει γραφείο τελετών και τραυμάτισε σοβαρά 85χρονο\n16/09/2019 11:18 μμ\nΕπίθεση με βαριοπούλες και μολότοφ σε τράπεζα!\nΘρίλερ στην Ηλεία! Πώς εξουδετέρωσαν τον λεωφορειοπειρατή! (ΒΙΝΤΕΟ)


Ίχνος: Τα γλωσσόφιλα έφαγαν τον κορονοϊο και τα εμβόλια του Κούλη..\nΤα γλωσσόφιλα έφαγαν τον κορονοϊο και τα εμβόλια του Κούλη..\nΚορωνοϊός: Ο ΕΟΔΥ ανακοίνωσε 342 νέα κρούσματα το τελευταίο 24ωρο σε όλη τη χώρα. 101 κρούσματα στην Αττική, 70 στη Θεσσαλονίκη -Κοζάνη και Κιλκίς οι μόνες Περιφέρειες με διψήφιο αριθμό μολύνσεων. Κανένα νέο κρούσμα δεν εντοπίζεται στην Κρήτη.\n” Ότι να ΄ναι” με τα κρούσματα του κορονοϊού; Μια ενδιαφέρουσα ανάλυση που τρομάζει…\nΑναρτήθηκε από Ixnos στις 7:59 μ.μ.


Παθησεις Καρπού Φυσιοθεραπεία και Αποκατάσταση\n➥ Σύνδρομο καρπιαίου Σωλήνα\nΑιτίες πρόκλησης του συνδρόμου του καρπιαίου σωλήνα\nΤο σύνδρομο του καρπιαίου σωλήνα σχετίζεται με δραστηριότητες οι οποίες φορτίζουν τους καμπτήρες μύς του καρπού και των δακτύλων ( εικόνα 2 ).\nΈνας άλλος τρόπος εμφάνισης του είναι μετά από απότομη , πολύ δυνατή συστολή των καμπτήρων μυών ( π.χ. όταν πάμε να ελέγξουμε κάποιο βάρος με χέρια μας. Τέλος πιο επιρρεπείς στο σύνδρομο καρπιαίου σωλήνα είναι κάποιος με ιστορικό τραυματισμού στον ώμο, στον αγκώνα ή τον αυχένα. Καθώς επίσης και ασθενείς με αρθρίτιδα, διαβητικοί και γυναίκες κατά την διάρκεια της κύησης.\nΤα συμπτώματα που σχετίζονται με το σύνδρομο του καρπιαίου σωλήνα αναπτύσσονται σταδιακά με την πάροδο του χρόνου. Αρχικά υπάρχει πόνος στον καρπό ο οποίος εμφανίζεται μετά από μια επιβρανδυτική ή ασυνήθιστη για το σώμα δραστηριότητα. Αυτός ο πόνος μπορεί να γίνει αισθητός κατά την διάρκεια της νύχτας ή το πρωί με το ξύπνημα. Όσο η πάθηση εξελίσσεται πόνος ή αίσθηση καψίματος στον καρπό και στα δάχτυλα μπορεί να υπάρξει με τις καθημερινές δραστηριότητες όπως το κουβάλημα τσαντών, το άνοιγμα ενός βάζου , κατά την χειραψία ή κατά την διάρκεια χρήσης του ηλεκτρονικού υπολογιστή. Βελονισμοί και μουδιάσματα εμφανίζονται στα δάχτυλα ( εικόνα 3 ) καθώς και αδυναμία. Τα παραπάνω συμπτώματα παρουσιάζονται από γενική αδυναμία του χεριού να κάνει κινήσεις μέχρι να πέφτουν αντικείμενα από τα χέρια. Συχνά υπάρχει δυσκαμψία του καρπού και των δαχτύλων τα πρώτα λεπτά της ημέρας.\nΗ υποκειμενική ( λήψη ιστορικού ) και αντικειμενική ( κλινική εξέταση) αξιολόγηση είναι αρκετές για οδηγήσουν τον φυσικοθεραπευτή στην διάγνωση του συνδρόμου του καρπιαίου σωλήνα. Μερικές φορές είναι απαραίτητο και το ηλεκτρογράφημα για να επιβεβαιωθεί η διάγνωση.\nΘεραπεία του συνδρόμου του καρπιαίου σωλήνα\nΣτις περισσότερες περιπτώσεις το σύνδρομο του καρπιαίου σωλήνα θεραπεύεται με την κατάλληλη φυσικοθεραπεία. Η επιτυχία της θεραπείας εξαρτάται σε μεγάλο βαθμό από την συνεργασία του ασθενή με τον φυσικοθεραπευτή. Πολύ βασικό είναι η αποφυγή των δραστηριοτήτων που αυξάνουν τα συμπτώματα. Αυτό βοηθάει το σώμα μας να επουλώσει του τραυματισμένους ιστούς. Σταδιακά με μείωση στις καθημερινές του δραστηριότητες πάντα με την καθοδήγηση του φυσικοθεραπευτή. Με το να συνεχίζουμε να εκτελούμε δραστηριότητες οι οποίες αυξάνουν τα συμπτώματα μας οδηγούμαστε στο χρόνιο στάδιο. Δραστηριότητες όπως το άνοιγμα βάζων , χρήση κατσαβιδιού , γράψιμο , πληκτρολόγηση , κουβάλημα τσαντών κ.α.. πρέπει να περιορίζονται και να αποφεύγονται. Όσο πιο γρήγορα ξεκινήσει το πρόγραμμα φυσικοθεραπείας τόσο πιο γρήγορο και μόνιμο θα είναι το αποτέλεσμα.\nΠαράγοντες που συμβάλουν στη δημιουργία του συνδρόμου του καρπιαίου σωλήνα.\nΥπάρχουν αρκετοί παράγοντες που συμβάλουν στην ανάπτυξη του συνδρόμου του καρπιαίου σωλήνα. Πρέπει να αξιολογηθούν όλοι και να διορθωθούν κατά την διάρκεια της αποκατάστασης από τον φυσικοθεραπευτή. Μερικοί από αυτούς είναι:\nΜυϊκή αδυναμία καμπτήρων μυών των δακτύλων\nΑκατάλληλη ή υπερβολική δραστηριότητα\nΜη επαρκής αποκατάσταση παλαιοτέρου τραυματισμού\nΛάθος θέση /στάση σώματος\nΠαράγοντες του συνδρόμου του καρπιαίου σωλήνα\nΟι περισσότεροι ασθενείς με καρπιαίο σωλήνα θεραπεύονται με την κατάλληλη φυσικοθεραπεία και επιστρέφουν στις κανονικές δραστηριότητες σε λίγες εβδομάδες. Σε πιο σοβαρές περιπτώσει και χρόνια περιστατικά η ανάρρωση μπορεί και διαρκέσει περισσότερο από 6 μήνες.\nΦυσικοθεραπεία για το σύνδρομο του καρπιαίου σωλήνα\nΗ φυσικοθεραπεία για το σύνδρομο του καρπιαίου σωλήνα είναι πολύτιμη για την επίσπευση της ανάρρωσης , εξασφαλίζει ένα πολύ καλό αποτέλεσμα και μειώνει την πιθανότητα επαντραυματισμού. Η φυσικοθεραπεία περιλαμβάνει :\nΚινητοποίηση αρθρώσεων ( manual therapy)\nΑσκήσεις βελτίωσης της ελαστικότητας των μυών του καρπού και των δακτύλων\nΑσκήσεις βελτίωσης της δύναμης των μυών του καρπού και των δακτύλων\nΧειρουργική επέμβαση για το σύνδρομο του καρπιαίου σωλήνα\nΜερικές φορές η χειρουργική επέμβαση απαιτείται για αποσυμπιεστεί το μέσο νεύρο. Είναι μια επέμβαση κατά την οποία ελευθερώνεται ο συνδετικός ιστός γύρω από το νεύρο και αυξάνεται ο ελεύθερος χώρος του καρπιαίου σωλήνα. Μετά την επέμβαση το χέρι τοποθετείται σε νάρθηκα για μια με δύο εβδομάδες και ακολουθεί φυσικοθεραπευτικό πρόγραμμα αποκατάστασης.


Τετάρτη, 21 Απριλίου 2021 04:12:16 ΜΜ\nΑρχική›Διεθνή›Χρηματιστήρια›Τρίτη διαδοχική εβδομάδα κερδών για τις ευρωπαϊκές μετοχές\nΟ STOXX 600 έκλεισε σήμερα με κέρδη 0,5%.\nΟι μετοχές του κλάδου εξορύξεων ανέβηκαν από 1,2% μέχρι και 2,4%, καθώς οι τιμές των μετάλλων σημείωσαν ράλι λόγω της ισχυρής ζήτησης από την Κίνα. Ο κλάδος πετρελαίου κέρδισε 1,5%.\nΣε μια απρόσμενη εξέλιξη, ο Αμερικανός υπουργός Οικονομικών, Στίβεν Μνούτσιν ανακοίνωσε χθες ότι αρκετά από τα έκτακτα προγράμματα της κεντρικής τράπεζας για τη στήριξη του δανεισμού προς τις μικρές επιχειρήσεις και τους δήμους δεν θα πάρουν παράταση και θα ολοκληρωθούν κανονικά στις 31 Δεκεμβρίου.\nΣτο ταμπλό των δεικτών, στη Φρανκφούρτη ο DAX ενισχύθηκε κατά 0,39% στις 13,137.25 μονάδες. Στο Λονδίνο ο FTSE 100 κινήθηκε ανοδικά κατά 0,27% στις 6,351.45 μονάδες και στο Παρίσι ο CAC 40 ψηλότερα κατά 0,39% στις 5,495.89 μονάδες.\nΣτο Μιλάνο ο FTSE MIB κέρδισε 0,79% στις 21,706.96 μονάδες και στη Μαδρίτη ο ΙΒΕΧ35 πρόσθεσε 0,60% στις 7,977.90 μονάδες.\nΣτη Μόσχα ο MOEX σε θετικό έδαφος κατά 0,15% στις 3,051.04 μονάδες και ο RTSI σε ανοδική τροχιά κατά 0,30% στις 1,262.69 μονάδες. Τέλος, στην Κωνσταντινούπολη ο BIST 100 σημείωσε κέρδη 0,83% στις 1,323.95 μονάδες.\nΤελευταία τροποποίηση στις 21:04 - 20 Νοε 2020


Διπλάσιες καταγγελίες για τις ηλεκτρονικές αγορές στην Ένωση Καταναλωτών Βόλου. Συνέντευξη στην εφημερίδα “Ταχυδρόμος” | EN.KA Βόλου\nΑρχική Συνεντεύξεις Διπλάσιες καταγγελίες για τις ηλεκτρονικές αγορές στην Ένωση Καταναλωτών Βόλου. Συνέντευξη...\nΔιαμαρτυρίες πολιτών για μη παραλαβή προϊόντων και μη επιστροφή των χρημάτων τους\nΔιπλασιάστηκαν οι καταγγελίες στην Ενωση Καταναλωτών Βόλου και Θεσσαλίας για τις ηλεκτρονικές αγορές. Εν μέσω πανδημίας με τις δυσκολίες στις αγορές των προϊόντων και τον φόβο του κορονοϊού το ηλεκτρονικό εμπόριο έδωσε μία έξοδο για την ικανοποίηση των καταναλωτικών αναγκών και απέδειξε τη χρησιμότητά του. Εδωσε όμως και πεδίο δράσης … λαμπρό για πολλούς τυχοδιώκτες. Είδαν να αναπτύσσονται τζίροι εκατομμυρίων ευρώ και να καταγράφεται ραγδαία αύξηση του κύκλου εργασιών και εκμεταλλεύτηκαν την ευκαιρία. Ετσι στο διάστημα της υγειονομικής κρίσης αυξήθηκαν ραγδαία και τα παράπονα των καταναλωτών.\nΟ πρόεδρος της Ενωσης Καταναλωτών Βόλου και Θεσσαλίας Αλέκος Κουτσελίνης λέει ότι οι αναφορές – καταγγελίες στην Ένωση Καταναλωτών Βόλου έχουν διπλασιαστεί σε σχέση με την προηγούμενη χρονιά. Η Ενωση δέχτηκε πολλές αναφορές από διαμαρτυρόμενους καταναλωτές. Αλλοι καταναλωτές προκατέβαλαν την αξία της παραγγελίας τους σε ηλεκτρονικά καταστήματα και δεν παρέλαβαν ούτε τα προϊόντα τους ούτε και τους επιστράφηκαν τα ποσά που είχαν προεισπραχθεί. Αντίθετα, διαπίστωσαν ότι οι επιχειρήσεις διέκοψαν αιφνίδια κάθε επικοινωνία μαζί τους μετά τη συναλλαγή.\nΑλλοι ζήτησαν επισκευή ή αντικατάσταση ελαττωματικού προϊόντος στο πλαίσιο της εγγύησης και οι εταιρείες τους παρέπεμψαν αυθαίρετα στον κατασκευαστή.\nΕγιναν πλήθος αναφορές για παραλαβή προϊόντων διαφορετικών από αυτά που είχαν παραγγελθεί και υπήρχαν στην ηλεκτρονική σελίδα των καταστημάτων. Οι εταιρείες αρνούνταν να αντικαταστήσουν τα προϊόντα ή να επιστρέψουν τα χρήματα.\nΤην Ενωση Καταναλωτών Βόλου και Θεσσαλίας απασχόλησαν πολλές διαμαρτυρίες. Ο κ. Κουτσελίνης αναφέρεται ακόμη σε περίπτωση καταναλωτή που έκανε χρήση του δικαιώματος υπαναχώρησης εντός 14 ημερών και επέστρεψε το προϊόν, η εταιρεία όμως καθυστερεί να του επιστρέψει τα χρήματα. Πέραν των προαναφερόμενων, λέει ότι υπήρξαν αναφορές για φθαρμένα προϊόντα, για απάτες με αγορές προϊόντων μέσω διαδικτύου που δεν παραλήφθηκαν ποτέ.\nΗ συντριπτική πλειονότητα των αναφορών αφορά σε ηλεκτρονικά καταστήματα που λειτουργούν εκτός Μαγνησίας σε άλλες πόλεις στην Ελλάδα και στο εξωτερικό και πίσω από αυτά δεν υπάρχουν φυσικά καταστήματα.\n«Δυστυχώς στο ηλεκτρονικό εμπόριο έχουν παρεισφρήσει αρκετοί τυχοδιώκτες. Παρουσιάζονται πράγματι τέτοιες πρακτικές που εμείς τις καταδικάζουμε. Υπάρχουν συγκεκριμένοι κανόνες για τις αγορές στο διαδίκτυο τις οποίες οφείλουν όλοι να τις τηρούν», αναγνώρισε ο πρόεδρος του Εμπορικού Συλλόγου Βόλου και Νέας Ιωνίας Απόστολος Οντόπουλος, ερωτηθείς σχετικώς.\nΥπάρχουν όμως και ασφαλιστικές δικλίδες.\nΟ ίδιος επισήμανε ότι αποδεικνύεται ότι οι καταγγελίες αυτές αφορούν ηλεκτρονικά καταστήματα κατά κύριο λόγο που δεν διαθέτουν από πίσω κάποιο φυσικό κατάστημα.\n«Καλόν είναι ο καταναλωτής πριν προβεί σε οποιαδήποτε παραγγελία μέσω διαδικτύου να ερευνήσει αν υπάρχει φυσικό κατάστημα πίσω από το ηλεκτρονικό. Ακόμη καλύτερο, να αναζητήσει το προϊόν στην τοπική αγορά που είμαι σίγουρος ότι θα βρει ενδεχομένως ακόμη και σε καλύτερη τιμή και θα έχει διασφαλιστεί και η συναλλαγή του», παρότρυνε.\nΟι συμβουλές της Ενωσης Καταναλωτών\nΗ Ενωση Καταναλωτών Βόλου υπενθυμίζει ότι απαιτείται ιδιαίτερη προσοχή κατά τις εξ αποστάσεως αγορές καταναλωτικών αγαθών και συστήνει στους καταναλωτές για την καλύτερη προστασία τους ιδιαίτερα αυτή τη δύσκολη περίοδο:\nΝα προτιμούν αξιόπιστα και γνωστά ηλεκτρονικά καταστήματα. Σημαντική ένδειξη αξιοπιστίας είναι η μακρόχρονη λειτουργία των καταστημάτων στην αγορά και η ύπαρξη φυσικής έδρας τους.\nΝα ελέγχουν πάντοτε τις βασικές πληροφορίες που παρέχονται για το ηλεκτρονικό κατάστημα από τον ιστότοπό του. Να αναζητούν την επωνυμία της εταιρείας και τα πλήρη στοιχεία επικοινωνίας. Η ύπαρξη μόνο ηλεκτρονικής διεύθυνσης (e-mail) και κινητού τηλεφώνου μπορεί να αποτελεί ένδειξη απάτης.\nΝα εντοπίζουν στο διαδίκτυο τυχόν σχόλια, εμπειρίες ή συστάσεις άλλων καταναλωτών που έχουν κάνει ήδη συναλλαγές με το κατάστημα.\nΝα ελέγχουν, αν ο ιστότοπος παρέχει ασφαλή σύνδεση (browser με τη μορφή HTTPS).\nΝα μην πείθονται από τις υπερβολικά δελεαστικές τιμές των προϊόντων.\nΝα κάνουν χρήση του δικαιώματος υπαναχώρησης εντός 14 ημερών αν δεν τους καλύπτει η αγορά και να επιστρέφουν το προϊόν.\nΤο δικαίωμα της υπαναχώρησης\nΣτην εποχή της πανδημίας που τόσο οι ηλεκτρονικές αγορές όσο και οι τηλεφωνικές συμβάσεις τηλεφωνίας και ενέργειας έχουν γενικευτεί


Σε Uber, Lyft και Starbucks χαλούν τα χρήματά τους οι επιχειρήσεις | mononews\nΣε Uber, Lyft και Starbucks χαλούν τα χρήματά τους οι επιχειρήσεις\n25 Ιουλίου 2019 13:31 Τελευταία ενημέρωση:1:51 μμ\nΜυστήριο γύρω από το γεύμα των 4,57 εκατ. δολαρίων με τον Warren Buffett\nΠονοκέφαλος 33 δισ. δολαρίων για τις τσιμεντοβιομηχανίες\nΟι ροές κεφαλαίων από επιχειρήσεις σε εταιρείες ιδιωτικής μετακίνησης αυξάνονται ολοένα περισσότερο καθώς οι αντίστοιχες εφαρμογές (apps) ανεβαίνουν όλο και περισσότερο στις προτιμήσεις των Αμερικανών επαγγελματιών.\nΗ Uber Technologies αποτελεί τη συχνότερη επιλογή των επιχειρήσεων κατά το τελευταίο τρίμηνο, όπως αποτυπώνεται σε report της Certify, παρόχου λογισμικού που βοηθά τις εταιρείες να διαχειρίζονται τα έξοδα ταξιδίων. Οι αποδείξεις της Uber αφορούν στο 12,72% όλων των εταιρικών συναλλαγών που πραγματοποίησαν οι πελάτες της Certify. Κατά μέσο όρο, οι ταξιδιώτες ξόδεψαν 25,37 δολάρια για κάθε συναλλαγή με την Uber.\nΗ ανταγωνιστική Lyft αύξησε επίσης το μερίδιο αγοράς της κατά το δεύτερο τρίμηνο παίρνοντας το 3,8% όλων των συναλλαγών – αύξηση 2,6% σε σχέση με την πορεία της εφαρμογής πριν από δύο χρόνια.\nΤην ίδια ώρα, τα ταξί έχουν χάσει μερίδιο αγοράς στις χώρες που παραδοσιακά είχαν σημαντική παρουσία, όπως η Νέα Υόρκη και το Σικάγο.\n«Εάν είστε ιδιοκτήτης ή οδηγός ταξί, πρέπει να βρείτε ένα νέο επιχειρησιακό μοντέλο, διότι η τάση είναι σαφής και θα συνεχίσει να οδηγεί σε ολοένα και λιγότερες κούρσες με ταξί», δήλωσε ο CEO της Certify, Bob Neveu.\nΣε μια προσπάθεια να περιορίσουν την κυκλοφοριακή συμφόρηση και να αποτρέψουν την περαιτέρω συρρίκνωση της βιομηχανίας ταξί, οι υπεύθυνοι χάραξης πολιτικής της Νέας Υόρκης εφάρμοσαν πέρυσι μια σειρά από κανόνες σχετικά με τις εφαρμογές που παρέχουν ιδιωτικές μετακινήσεις.\nΟι αλυσίδες ταχείας εστίασης αποτελούν μία δημοφιλή επιλογή για όσους τρώνε χρησιμοποιώντας εταιρική κάρτα. Τα Starbucks, τα McDonald’s και τα Chick-fil-A ήταν τα κορυφαία εστιατόρια του τελευταίου τριμήνου. Η αλυσίδα McDonald’s βρέθηκε στην κορυφή των δαπανών που σημειώθηκαν τόσο για μεσημεριανό γεύμα όσο και για δείπνο.\nΜία πρόσφατη προσθήκη στις αναφορές του Certify είναι τα ηλεκτρικά πατίνια. Οι εταιρείες που βρέθηκαν πρώτες στις δαπάνες ήταν οι Lime και Bird. Οι δύο νεοσύστατες επιχειρήσεις λειτουργούν σε περισσότερες από 100 πόλεις παγκοσμίως και έχουν αποτιμηθεί στα 2,5 δισεκατομμύρια δολάρια.\nΤα έξοδα από την Amazon και την Walmart περιλαμβάνονται στις υπηρεσίες τεχνολογίας, όπως οι υπηρεσίες Amazon Web Services, ο φορητός φορτιστής και τα αναλώσιμα γραφείου. Το μέσο κόστος ανά συναλλαγή από την Amazon ήταν υπερδιπλάσιο του κόστους για τη Walmart, στα 121 δολάρια και 55 δολάρια αντίστοιχα.\nΗ Ceritfy δημοσιεύει μια τριμηνιαία έκθεση δαπανών που βασίζεται σε περισσότερες από 10 εκατομμύρια συναλλαγές επαγγελματικών ταξιδιών από πελάτες όπως οι Exxon Mobil Corp, H & R Block και Garmin.\nCertifyMcDonaldsRival LyftstarbucksUber Technologies